بەوێنە: یاریزانانی كورد كۆنتڕۆڵی پاڵەوانێتی شەترەنجی عێڕاق دەكەن\nناوخۆیی :: 10/12/2019 :: 72 جار بینراوە\nیاریزانانی كورد توانییان بەنیشاندانی ئاستێكی بەرز كۆتایی بەقۆناغی دووەمی پاڵەوانێتی شەترەنجی عێڕاق بێنن كە ركابەرییەكانی بۆ ماوەی شەش رۆژ بەردەوامی هەبوو.\nلەشاری سلێمانی یەكێتی شەترەنجی عێڕاق بەهاوكاری لقی سلێمانی یەكێتیەكە قۆناغی دووەمی پاڵەوانێتی شەترەنجی یاریزانانی عێڕاقی بەبەشداری 23یاریزان بەشێوازی سویسری‌و بەنۆ جەولە لەهۆتێل داوا بەڕێوەچوو.\nساسان عەبدولغەنی سەرۆكی یەكێتی شەترەنجی سلێمانی رایگەیاند:" ئەنجامدانی ئەم پاڵەوانێتیە لەشاری سلێمانی سودێكی زۆری هەیە، لەبەرەوەی زۆرترین یاریزان دەتوانێت بەشداربێت، بەڵام بەپێچەوانەوە كە لەدەرەوەی سلێمانی بێت كەمترین یاریزان دەتوانن بەشداربن، هەروەها جموجۆڵێكی زۆر دەخاتە یاریەكەوە لەشاری سلێمانی.\nدوای ركابەریەكی بەهێز ئەنجامی یەكەم تا پێنجەمی ریزبەندی بەمشێوەیە بوو...\nزۆزگ سەڵاح 7خاڵ\nئەحمەد جەزا 7خاڵ\nئاكار عەلی 6خاڵ نیو\nحسێن عەلی 6خاڵ\nمحەمەد عەلی 6خاڵ\nدوای بوون بەپاڵەوانی ئەم قۆناغە زۆزگ سەڵاح بەدواڕۆژی راگەیاند: بەهێزی ئەم پاڵەوانێتیە لەوەدایە كە وەك ئامادەكاریەكی یاریزانان وایە بۆ ساڵی داهاتوو بۆ ئۆڵۆمپیادی جیهان كە بتوانن یاریزانەكان خۆیان بگەیەننە ریزی هەڵبژاردەی عێڕاق، هەروەها پێشتریش بەشداری پاڵەوانێتیەكی نێودەوڵەتیمان كردووە لەسلێمانی ، بۆیە تازۆرترین پاڵەوانێتی ئەنجام بدرێت بۆ یاریزانان باشترە بۆ بەرزبوونەوەی ئاستیان.\nبڕیارە قۆناغی سێیەمی پاڵەوانێتیەكە لەسەرەتای ساڵی داهاتوو لەشاری بەغدا ئەنجام بدرێت، بەڵام بەپێی زانیاریەكانی تایبەت دەست دواڕۆژ كەوتووە، بەهۆی خراپی بارودۆخی بەشێكی زۆر لەپارێزگاكانی ناوەڕاست‌و باشوری عێڕاق بڕیارە كێبڕكێكانی ئەو قۆناغەش هەر لەشاری سلێمانی ئەنجام بدرێت.


خاوه‌نكاره‌كانی عه‌لوه‌ی سلێمانی: له رۆژى هه‌ینییه‌وه عه‌لوه‌كه داده‌خه‌ین\nخاوه‌نكاره‌كانی عه‌لوه‌ی سلێمانی هۆشداری ده‌ده‌ن له‌وه‌ى، ئه‌گه‌ر هێرش و په‌لاماره‌كان بۆ سه‌ر شۆفێر و بارهه‌ڵگره‌كانیان چاره‌سه‌ر نه‌كرێت له‌رۆژی هه‌ینی یه‌وه عه‌لوه‌كه داده‌خه‌ن، سه‌رۆكى سه‌ندیكای عه‌لوه‌كه‌ش باس له‌وه‌ده‌كات: سلێمانی چه‌ند ساڵێكه بوه‌ته سه‌نته‌رێكی بازرگانی بۆ هه‌موو عێراق و ده‌یانه‌وێت ئه‌وه تێكبده‌ن.\nسه‌روه‌ر عه‌لی سه‌رۆكی سه‌ندیكای عه‌لوه‌ی سلێمانی له كۆنگره‌یه‌كى رۆژنامه‌وانیدا باسى له‌وه‌كرد: ئۆتۆمبێله‌كانی ئێمه هاریكاری شۆفێره‌كانی مه‌رزه‌كانی تری كردوه به‌تایبه‌تی مه‌رزی باشماخ به‌ڵام ماوه‌یه‌كه كێشه گرفت بۆ شۆفێره‌كانمان دروستده‌كه‌ن.\nئاماژه‌ى به‌وه‌شدا: سلێمانی چه‌ند ساڵێكه بوه‌ته سه‌نته‌رێكی بازرگانی بۆ هه‌موو عێراق و به‌هه‌ر هۆكارێك بێت ده‌یانه‌وێت ئه‌و سه‌نته‌ره تێكبده‌ن، ئه‌گه‌ر به‌ده‌م داوكارییه‌كانیانه‌وه نه‌چن ئه‌وا ئیش و كاره‌كانیان راده‌گرن، ئه‌وه‌ش كاریگه‌ری خراپی بۆ سه‌ر خه‌ڵكی و نرخ ده‌بێت كه ئه‌وان پێیان خۆش نیه ئه‌وه روبدات. .\nسه‌رۆكی سه‌ندیكاكه باسى له‌وه‌شكرد: ژماره‌یه‌ك له‌شۆفێرانی مه‌رزی باشماخ به‌شێوه‌یه‌كی عه‌شایه‌ری كێشه‌یان بۆ دروست ده‌كه‌ن و تا لایه‌نی حكومی نه‌چنه سه‌رخه‌ت و ئاسایشی سه‌رو ماڵی شۆفێره‌كانیان زامن نه‌كات له رۆژی هه‌ینیه‌وه عه‌لوه‌كه داده‌خه‌ن.


NRT TV | عێراق | حکومەتی عێراق گۆرانکاری لە خشتەی بودجەی ساڵی ٢٠١٩ دەکات\nسێ بارهه‌ڵگری هێزه‌كانی هاوپه‌یمانان لە عێراق سوتێنران\nحکومەتی عێراق گۆرانکاری لە خشتەی بودجەی ساڵی ٢٠١٩ دەکات\nکۆبوونەوەی ئەنجومەنی وەزیرانی عێراق\n8195 جار خوێندراوەتەوە\nئەنجومەنی وەزیرانی عێراق ڕایگەیاند، ئەمڕۆ یەکشەممە لە کۆبوونەوەی ئەنجومەنی وەزیراندا بڕیاردراوە لەسەر هەموارکردنەوەی خشتەی بودجەی ساڵی ٢٠١٩ .\nنوسینگەی ڕاگەیاندنی عادل عەبدولمەهدی سەرۆک وەزیرانی عێراق ئەمڕۆ یەکشەممە (٣٠ی کانونی یەکەمی ٢٠١٨) بڵاویکردەوە، ئەنجومەنی وەزیران دەنگیداوە لەسەر هەموارکردنەوەی خشتەی بودجەی ساڵی ٢٠١٩ و هەروەها دووبارە خستنەڕووی ڕاگرتنی بریارەکانی ئەنجومەنی وەزیران و سەرۆک وەزیرانی پێشو لە ماوەی ١/٧تا ٢٤/٧ی ٢٠١٨ خرایەوە ڕوو.\nبڕیاریشدا درا وەزارەتەکان لە ماوەی ٧ ڕۆژدا کارەکانی خۆیان لەوبارەیەوە ئەنجام بدەن.\nلە لایەکی دیکەوە عادل عەبدولمەهدی لە کۆنفڕانسی ڕۆژنامەنووسی هەفتانەی خۆیدا ڕایگەیاند، سەروەری عێراق پەیوەندی نییە بە بوونی هێزی بیانییەوە لەسەر خاکەکەی، جەختیشی کردەوە هیچ بنکەیەکی تەواو ئەمریکی لە عێراقدا بوونی نییە.\nدەربارەی سەردانەکەی ئەم دوایەی دۆناڵد ترەمپ سەرۆکی ئەمریکاش بۆ عێراق عەبدولمەهدی ڕایگەیاند،لایەنی ئەمریکی ئاگاداری حکومەتی عێراقی کردووەتەوە سەبارەت بە سەردانەکەی ترەمپ، ئاماژەی بەوەشکرد، حکومەت پێی ڕاگەیاندوون دەبێت سەردانەکەی فەرمی و بە گوێرەی خشتەیەکی دیاریکراو بێت.\nترەمپ ڕەگەزنامەی ئەمریکی بەم کەسانە دەدات


بەبۆنەی رۆژی زمانی دایكی، رێكخراوەكانی مەریوان بەیاننامەیەك بڵاودەكەنەوە – زاگرۆس پۆست\nماڵەوە / کوردستان / بەبۆنەی رۆژی زمانی دایكی، رێكخراوەكانی مەریوان بەیاننامەیەك بڵاودەكەنەوە\nبەبۆنەی رۆژی زمانی دایكی، رێكخراوەكانی مەریوان بەیاننامەیەك بڵاودەكەنەوە\nسێ شه‌ممه 21 شوبات 2017\tکوردستان, هەواڵ 340 جار خوێنراوه‌ته‌وه\nڕێکخراوە مەدەنییەکانی شاری مەریوان سەبارەت بە ڕۆژی جیهانیی زمانی دایکی، بەیاننامەیەکیان بڵاو کردەوە.\nدەقی ئەو بەیاننامەكە:\nبەیانییەی شۆرای هەماهەنگیی ڕێکخراوە مەدەنییەکانی مەریوان\nهەرچەن مەواچان فارسی شەکەرەن کوردی جەلای من بەس شیرین تەرەن\nمەعلوومەن جه دەور دنیای بەد ئەندێش دڵشادەن هەر کەس وه زوان وێش\n“زمان”، وەکوو گرنگترین دەستکەوتی هاوبەشی مرۆڤایەتی، سەرمایەیەکی بەنرخ و یەکێک لە خەزێنە پڕ بایەخەکانە و دەرگای چوونە ژوورەوەی مرۆڤە بۆ جیهانی ناسین و پێناسەگەلێ وەک فەرهەنگ، مێژوو، ئایین، ئەدەب، داب و نەریت و …هتد.\nزمانی دایکی، وەکوو گەورەترین سەرمایەی فەرهەنگیی نەتەوەکان، کاریگەرییەکی زۆر بە‌هێزی لە سەر کەسایەتی و گەشەی دەروونیی مرۆڤەکان هەیە. بۆیە ڕێکخراوی یونسکۆ (UNESCO)سەر بە نەتەوە یەکگرتووەکان، بە ڕاگەیاندنی ٢١ی فێوریە بەرانبەر بە سێی ڕەشەمەی ئەمساڵ، وەک ڕۆژی جیهانیی زمانی دایکی، لە سەر بنەمای پتەوکردنی پەیوەندییەکانی نێوان کولتوور و زمانە جیاوازەکان، لە هەمبەر پەراوێز خستن و کەمڕەنگ کردنەوەی بایەخی زمانی دایکی، هۆشداری دەدات و هەر هەنگاوێکی لەم جۆرە بە مەترسییەکی گەورە بۆ سەر ئاشتی و سەقامگیریی و ڕەوتی پێکەوەژیانی نەتەوەکان دەزانێ.\nشۆرای هەماهەنگیی ڕێکخراوە مەدەنییەکانی مەریوان، وێڕای پیرۆزبایی کردن بە بۆنەی ڕۆژی جیهانیی زمانی دایکی، جەخت دەکاتەوە کە بە فەوتاندنی زمانێک، بەشێک لە مرۆڤایەتی دەفەوتێت و لە وەها کاتێکدا نەک تەنیا نەتەوەیەک، بەڵکوو هەموو مرۆڤایەتی زیانمەند دەبێت، هەر بۆیە سەرنجی هاونیشتمانیان و ناوەندەکانی دەسەڵات بۆ ئەو خاڵانەی خوارەوە ڕادەکێشێت.\n١- زۆر بەداخەوە لە ماوەی سەد ساڵی ڕابردوودا، لە ڕێگەی کەرەستەگەلی وەک پەروەردە و فێرکردن، یاسا، سیستمی ئیداری، میدیا و … هەوڵێکی زۆر بۆ داسەپاندنی سیاسەتی یەکزمانی دراوە و بە ڕەتکردنەوەی جیاوازیی زمانی، هەموو بنەما و ڕێگەچارەیەکی مرۆڤانە و دادپەروەرانە بۆ دابین کردنی مافە زمانی و کولتوورییەکان پشتگوێ خراوە.\n٢ – پێداگری لە سەر داسەپاندنی زمانی فارسی(زمانی فەرمیی دەسەڵات) وەک تەنیا پێناسەی ئێرانی بوون، سیاسەتی ناوەندگەرایی و خستنە پەراوێزی زمان و فەرهەنگی نەتەوەکانی تر، زیانگەلێکی قەرەبوو نەکراوەی گەیاندە ناسنامە و زمان و فەرهەنگی نەتەوەکانی تری ئێران.\n٣ – بە هۆی ئەو سیاسەتە هەڵە و نامرۆڤانەیە، ناسنامە و زمانی کوردیش لە ژێر زەخت و گوشاری بەردەوامدا بووە و ڕەوتی پەروەردە و فێرکاری بە زمانی کوردی لە خوێندنگەکانی ناوچە کوردنشینەکان ڕێگەی پێ‌نەدراوە.\n۴ – بە بڕوای ئێمە، سەردەمی داسەپاندنی سیاسەتی یەکزمانی کۆتایی پێ هاتووە و چێ کردنی سیستمی پەروەردە و فێرکاریی چەند زمانە، سەرەڕای ئەوەی هیچ زیانێ بە زمانی فارسی ناگەیەنێت، ئەبێتە هۆی گەشە و پەرەسەندنی هەموو زمانە زیندووەکانی ئێران و یەکسانی و دادپەروەریی زمانیش، جێی پشتگوێ خستنی زمانی و فەرهەنگی دەگرێتەوە.\n۵ – دەیان ساڵ بێبەشی لە مافی خوێندن و نووسین بە زمانی دایکی، خەساری زۆری بە زمان و فەرهەنگ و ناسنامەمان گەیاندووە، هەر بۆیە لە کۆتاییدا لە هەموو بەرپرسان و لایەنە پەیوەندیدارەکان داواکارین؛ چیتر زمانی دایکیمان پشتگوێ نەخرێت و مافی خوێندن و نووسین بە زمانی کوردی، وەک مافێکی یاسایی و فەرمی بۆ کوردزمانان دابین بکرێت. ئەمە داخوازیی یاسایی و مێژوویی ئێمەیە، کاتی قەرەبوو کردنەوەی هەڵە مێژووییەکانە.\nشۆرای هەماهەنگیی ڕێکخراوە مەدەنییەکانی مەریوان ڕەشەمەی ۲۷۱۶\nناوەندی فەرهەنگی- زانستیی ڕۆنان


نیوەی ئەو خوێندکارانەی دێنە سوید لێرە نامێننەوە - Radio Sweden Kurdish - ڕادیۆی سوید - Radyoya Swêdê | Sveriges Radio\nمیکایل بۆریسۆن و پانێلگێڕانی سیمینار. وێنە و مۆنتاژ: وێنە: بەشی کوردیی رادیۆی سوید\nبڵاو کرایه‌وه torsdag 26 april 2018 kl 13.33\nنیوەی ئەو خوێندکارانەی لە رێگەی بوورسی خوێندنەوە(کۆمەکیی دەوڵەتی بۆ خوێندن) دێنە سوید دەگەڕێنەوە وڵاتەکانی خۆیان، لە کاتی مانەوەش دا لە دەرەوەی وڵات بەشداری پرۆسەی بەدیموکراتی کردنی وڵاتەکانیان دەکەن.\nبە گوێرەی لێکۆڵینەوەیەکی دەوڵەتی سەبارەت بەو خوێندکارانەی لە نێوان ساڵانی ١٩٩٧ و ٢٠١٥ دا بۆ سوید هاتوون، نزیکەی نیوەیان گەڕوانەتەوە وڵاتەکانی خۆیان و لەوێ هاوکاری بەرەوپێشچوونی پرۆسەی سیاسی و دیموکراسیان کردووە.\nمیکایل بۆریسۆن یەکێک لە نووسەرانی ئەو راپۆرتە لە وتوێژێک دا لە گەل بەشی کوردیی رادیۆی سوید دەڵێ ئامانجی گەورەی پرۆژەی پێدانی بوورسەی خویندن (کۆمەکیی دەوڵەتی بۆ خوێندن) لە لایەن پرۆگرامی ڤیسبی ئەنستیتۆی سویدیەوە (svenska institutets Visbyprogram) بۆ ئەوەبووە کە ئەو کەسانە بگەڕێنەوە وڵاتەکانی خۆیان و پشتیوانی لە پرۆسەی دێموکراسی بکەن، تەنانەت ئەوانەی کە لێرەش دەمێننەوە بە گوێرەی پرسیارێک کە نووسەرانی ئەو راپۆرتە لەو کەسانەیان کردووە کە ئایا ئەگەر نەگەڕێنەوە وڵاتەکانی خۆشیان بەشداری بە دێموکراتی کردنی وڵاتەکانیان دەکەن یان نا زۆرینە بە بەڵێ وڵامی داوەتەوە.\nلە سیمینارێک لە شاری ستۆکهۆڵم کە لە لایەن نوێنەراییەتی لێکۆڵینەوە لە پرسی کۆچ (delegation för migrationsstudier) پێکهات بۆ پێشکەش کردنی راپۆرتێکی نوێ لە بارەی ئاڵوگۆری ئاکادییمیەکان و کۆچی نێودەوڵەتیەوە لە نووسینی سێ لێكۆلەر ئاندەرش ئۆکەرلوند، دکتۆرای مێژوو لە زانکۆی سۆدەرتۆرن ، میکایل بۆریێسۆن پرۆفسۆر لە کۆمەڵناسی خوێندن دا و ئاسترید کۆلسیۆ دۆکتۆرا لە وانەبێژی دا لە زانکۆی ئۆپسالا، باس لەو خوێندکارانە کراوە کە لە وڵاتانی ترەوە لە نێوان ساڵانی ١٩٩٧ تا ٢٠١٥ لە لایەن ئەنستیتۆی سویدیەوە وەرگیراون. میکایل بۆریسۆن لە بارەی گرینگی ئەم راپۆرتەوە ووتی:\nزۆر کەم لەوبارەیەوە لێکۆڵینەوە کراوە و نازانرێ کێن ئەوانەی لە دەرەوەی وڵاتەکانیان دەخوێنن و گرینگە بزانین کە سوید چۆن هاوکاری بەجیهانیکردن و بەدێموکراسی کردن لە وڵاتانی دیکە دەکات\nجێگەی سەرنجە لە درێژەی سیمینارەکەدا ئامارێک خرایە روو کە ئاماژەی بە کاریگەریەکانی بەرزکردنەوەی هەزینەی خوێندن لە سەر ئەو کەسانە کردبوو کە لە وڵاتانی ترەوە دێن و ئەوەش بۆتە هۆی ئەوەی کە ژمارەی ئەوانە لە وڵاتە هەژارەکانەوە دێن لە نێوان ساڵانی ٢٠١٠ تا ٢٠١٧ بە ڕێژەیەکی زۆر بێتە خوار.بۆ نموونە ساڵی ٢٠١٠ زیاتر لە ١٤٠٠ خوێندکار لە ئێرانەوە هاتوون لە کاتێک دا لە ساڵی ٢٠١٧ ئەو رێژەیە چوار بەرامبەر کەمی کردووە، واتە تەنها نزیکەی ٣٥٠ کەس بۆ خویندن هاتوونەتە سوید، بە هەمان شێوە لە تورکیە رێژەکە لە نێو ئەو ساڵانە دا نیو هێندە کەمی کردووە، ئەم رێژەیە لە ٧٠٠ خوێندکارەوە بۆ ٣٠٠ خوێندکار نزم بۆتەوە، میکایل لەو بارەیەوە دەڵێ: بەرزکردنەوەی هەزینەی خوێندنی باڵا کاریگەری راستەوخۆی کردۆتە سەر ژمارەی ئەو کەسانەی لە وڵاتە هەژارەکانەوە دەیانهەوێ بێن بۆ سوید.


B. Barry-Murphy - Soccer - Yariga - Results, fixtures, tables and statistics\n2017/2018 ڕۆچدەیڵ LEO 0 0 0 0 0 1 0 0 0 0\n2016/2017 ڕۆچدەیڵ LEO 0 0 0 0 0 2 0 0 0 0\n2015/2016 ڕۆچدەیڵ LEO 50 1 0 1 0 5 0 0 0 0\n2014/2015 ڕۆچدەیڵ LEO 0 0 0 0 0 1 0 0 0 0\n2013/2014 ڕۆچدەیڵ LET 270 3 3 0 0 0 0 0 0 0\n2012/2013 ڕۆچدەیڵ LET 449 8 6 2 5 37 0 1 0 0\n2011/2012 ڕۆچدەیڵ LEO 1415 22 17 5 6 15 1 1 0 0\n2010/2011 ڕۆچدەیڵ LEO 2557 32 31 1 9 14 0 3 0 0\n2009/2010 بەری LET 4140 46 46 0 0 0 1 0 0 0\n2008/2009 بەری LET ? 44 43 1 2 ? 2 1 ? ?\nگشتیی 8881 156 146 10 22 75 4 6 0 0\nTue 12/03/19 LEO ڕۆچدەیڵ 0 - 0 ئۆکسفۆرد یونایتد زانیاری زیاتر لەسەر ئەم یارییە\nTue 09/01/18 FLT ڕۆچدەیڵ 0 - 1 لینکۆڵن ستی بینینی ڕووداوەکان زانیاری زیاتر لەسەر ئەم یارییە\nWed 09/11/16 FLT هارتلێپوڵ یونایتد 1 - 2 ڕۆچدەیڵ بینینی ڕووداوەکان زانیاری زیاتر لەسەر ئەم یارییە\nTue 04/10/16 FLT ڕۆچدەیڵ 2 - 1 نۆتس کاونتی بینینی ڕووداوەکان زانیاری زیاتر لەسەر ئەم یارییە\nSat 17/09/16 LEO ڕۆچدەیڵ 2 - 1 فلیتود تاون بینینی ڕووداوەکان زانیاری زیاتر لەسەر ئەم یارییە\nSat 06/08/16 LEO ڕۆچدەیڵ 2 - 3 پێتربۆرۆ یونایتد بینینی ڕووداوەکان زانیاری زیاتر لەسەر ئەم یارییە\nSat 19/12/15 LEO ڕۆچدەیڵ 3 - 1 کۆلچێستەر یونایتد بینینی ڕووداوەکان زانیاری زیاتر لەسەر ئەم یارییە\nSat 12/12/15 LEO سویندۆن تاون 2 - 1 ڕۆچدەیڵ بینینی ڕووداوەکان زانیاری زیاتر لەسەر ئەم یارییە\nTue 20/10/15 LEO ڕۆچدەیڵ 0 - 0 کۆڤێنتری ستی زانیاری زیاتر لەسەر ئەم یارییە\nSat 10/10/15 LEO شێفیڵد یونایتد 3 - 2 ڕۆچدەیڵ بینینی ڕووداوەکان زانیاری زیاتر لەسەر ئەم یارییە\nTue 06/10/15 FLT ڕۆچدەیڵ 2 - 1 چێستەرفیڵد بینینی ڕووداوەکان زانیاری زیاتر لەسەر ئەم یارییە\nMon 06/04/15 LEO ڕۆچدەیڵ 1 - 0 پۆرت ڤەیڵ بینینی ڕووداوەکان زانیاری زیاتر لەسەر ئەم یارییە\nSat 14/09/13 LET ڕۆچدەیڵ 1 - 0 تۆرکوای یونایتد بینینی ڕووداوەکان زانیاری زیاتر لەسەر ئەم یارییە\nSat 07/09/13 LET ڕۆچدەیڵ 1 - 0 بەری بینینی ڕووداوەکان زانیاری زیاتر لەسەر ئەم یارییە\nSat 31/08/13 LET ئۆکسفۆرد یونایتد 1 - 1 ڕۆچدەیڵ بینینی ڕووداوەکان زانیاری زیاتر لەسەر ئەم یارییە\nSat 20/04/13 LET ئۆکسفۆرد یونایتد 3 - 0 ڕۆچدەیڵ بینینی ڕووداوەکان زانیاری زیاتر لەسەر ئەم یارییە\nSat 13/04/13 LET ڕۆچدەیڵ 2 - 2 پۆرت ڤەیڵ بینینی ڕووداوەکان زانیاری زیاتر لەسەر ئەم یارییە\n01/07/10 Bury Rochdale بێ بەرامبەر


وەزیری كشتووكاڵ: دیزانی 20 بەنداو لە تەواو بووندایە\nوه‌زیری كشتوكاڵ و سه‌رچاوه‌كانی ئاوی حكومه‌تی هه‌رێم رایده‌گه‌یه‌نێت له ئێستادا دیزاینی 20 به‌نداو له‌هه‌رێمی كوردستان له‌ته‌واوبوندایه‌و به‌هۆی قه‌یرانی دارایشه‌وه كاركردن له هه‌ندێك له به‌نداوه‌كان راگیراوه.\nبه‌ئاماده‌بوونی عه‌بدولستار مه‌جید وه‌زیری كشتوكاڵ و و یارۆسڵاڤ رایف جێگری كونسوڵی گشتی چیك له هه‌رێم و ژماره‌یه‌ك له به‌ڕێوه‌به‌رانی گشتیی وه‌زاره‌ت و پسپۆڕو ئه‌ندازیاران، كۆمپانیای كریای چیكی سیمینارێكی ده‌رباره‌ی ئاوو به‌نداوه‌كان به‌ڕێوه‌برد.\nوه‌زیری كشتوكاڵ له وته‌یه‌كدا رایگه‌یاند له هه‌رێمی كوردستاندا كێشه‌ی ئاومان هه‌یه، هۆكاره‌كه‌شی بۆ خراپ به‌كارهێنانی ئاو ده‌گه‌ڕێته‌وه له‌لایه‌ن جووتیاران و هاووڵاتیانه‌وه و رۆژانه به هه‌زاران مه‌تر سێجا ئاو به‌هه‌ده‌رده‌درێت.\nعه‌بدولستار مه‌جید وتیشی هۆكارێكی دیكه نه‌بوونی بوودجه‌ی پێویسته بۆ درووستكردنی به‌نداوی تازه له‌به‌ر ئه‌و قه‌یرانه داراییه‌ی كه رووبه‌ڕووی كوردستان بۆته‌وه‌وه، ئه‌وه‌شی به‌بیر ئاماده‌بووان هێنایه‌وه كه له ئێستادا دیزاینی 20 به‌نداو له ته‌واو بوونه‌و هه‌ندێكیان به سستی كاریان تێدا ده‌كرێت و ئه‌وانی دیكه‌ش له‌به‌ر ئه‌و قه‌یرانه راوه‌ستاون.\nوه‌زیری كشتوكاڵ وتیشی درووستكردنی به‌نداو له‌لایه‌ن وڵاتانی ده‌وروبه‌ره‌وه یان گۆڕینی رێڕه‌وه‌ی ئه‌و ئاوه‌ی له‌و ولاَتانه‌وه ده‌ڕژێته هه‌رێمی كوردستانه‌وه كاریگه‌ریی بۆ سه‌ر كشتوكاڵ و گه‌شتوگوزارو ژینگه‌و پڕۆژه‌كانی ئاوی خواردنه‌وه دروست ده‌كات.\nله‌سیمیناره‌كه‌دا چه‌ندین وتاری دیكه له‌لایه‌ن به‌ڕێوه‌به‌ری گشتیی به‌نداوه‌كان و جێگری كونسوڵی گشتیی چیك وكۆمپانیای كریا پێشكه‌شكران.\nجێی وه‌بیرهێنانه‌وه‌یه كۆمپانیای كریای چیكی له رابردوودا هه‌ماهه‌نگیی به‌رچاوی به‌ڕێوه‌به‌رایه‌تیی گشتیی به‌نداوه‌كان و كۆگاكانی ئاوی كردووه، چ له رووی راوێژه‌وه یان به پێشكه‌شكردنی دیزایین بۆ دامه‌زراندنی به‌نداو له هه‌رێمی كوردستان.


دەنگۆ: iPhone 12 Pro خاوەن ڕوونمای ProMotion دەبێت بە تێکڕای نوێبوونەوەی 120 هێرتز – کەی ئای تی ئێن\nگشت زانیارییەکان دەربارەی هەموو ئەو جۆرانەی کەیبڵ کە لە ڕایەڵەدا (نێتۆرکدا) بەکاردێن\nئەپڵیکەیشنى Internet Speed Meter بۆ زانینى قەبارەى بەکارهاتووی ئینتەرنێتەکەت + خێرایی ئینتەرنێتەکەت\nگوگڵ دڵنیایی دەدات لە بارەی گونجانی ئەپی Inbox By Gmail لە مۆبایلی ئایفۆن ١٠ ـدا\nچۆن سەیری پەخشی ڕاستەوخۆی کۆنگرەی ئەمجارەی ئەپڵ بکەم؟ کلیک بکە بۆ ئەوەی بزانیت. (نوێکراوەتەوە)\nیوتیوب تایبەتمەندی پەخشی ڕاستەوخۆکەی بۆ هەمووان بەردەست کرد.\nگۆگل کرۆم بەرەو لوتکە دەڕوات خەریکە پێشی کیسەڵەکەی مایکرۆسۆفت داوەتەوە!\nئەپڵیکەشینی ڕۆشنایی؛ یه‌كه‌مین كتێبخانه‌ی ده‌نگی ئاینی به زمانی شیرینی كوردی\nئەپڵ 10, ئایار 2020\nدەنگۆ: iPhone 12 Pro خاوەن ڕوونمای ProMotion دەبێت بە تێکڕای نوێبوونەوەی 120 هێرتز\nبەڕێز Max Weinbach، دزەپێکەر و ڕاپۆرتەر، لە ڤیدیۆیەکی کەناڵی EverythingApplePro لە یوتیوبدا جۆر و تێکڕای نوێبوونەوەی ئایفۆنە ئاست بەرزە نوێیەکانی ئەمساڵ ئاشکرا دەکات.\nڤیدیۆکەی کەناڵی EverythingApplePro دەڵێت مۆبایلی iPhone 12 Pro خاوەن ڕوونمایەک دەبێت لە جۆری ProMotion بە تێکڕای نوێبوونەوەی 120 هێرتز، وە بە تەنها ئایفۆنە 6.1 و 6.7 ئینجییەکانی ئەمساڵ خاوەن ئەم ڕوونمایە دەبن، کە ئەوانیش iPhone 12 Pro و iPhone 12 Pro Max دەبن.\nخێرایی ڕوونمای ئایفۆنە ناوبراوەکان بە پێی توانستی پاتری، خێرایی لە نێوان 60 و 120 هێرتزدا ئاڵوگۆڕ پێ دەکات، بە هەمان شێوەی سیستەمی ProMotion ـی iPad Pro ـەکان. بۆ پشتگیری لە خێرایی 120 هێرتز، پاتری ئامێرەکە توانست زیاد دەکات بۆ بەرگەگرتنی باشتر.\nدواین دەنگۆیەکان دەڵێن iPhone 12 Pro Max ـی 6.7 ئینجی خاوەن پاترییەک دەبێت بە توانستی 4,400 هێرتز. ئەپڵ دەیەوێت پاتری مۆبایلەکانی iPhone 12 Pro و iPhone 12 Pro Max باشتر بکات بە هۆی زیادکردنی تەکنەلۆژیاکانی ProMotion و 5G ـییەوە.\nهەروەها ڤیدیۆکەی EverythingApplePro دەڵێت کە ناسێنەرەوەی دەموچاو (Face ID) ـی ئایفۆنە نوێیەکانی ئەمساڵ باشتر دەکرێت و گۆشەکانی هەستەوەرەکەی فراوانتر دەکرێن، وە نۆچیش بچووکتر دەکرێتەوە.\nهەرچی دەربارەی کامێرایە، ڤیدیۆکە دەڵێت ئەپڵ کامێرای ئایفۆنەکان لە دۆخە ڕووناکییە کەمەکان و سەقامگیری وێنە باشتر دەکرێن و سەرنجی خودکارانەش خێراتر دەکرێت. تایبەتمەندی Smart HDR بۆ کەمکردنەوەی ژاوەژاو لە دۆخە تاریکەکاندا و هەستەوەری LiDAR بۆ چرکاندنی وێنەکان بە باشتر لە دۆخی Portrait Mode زیاد دەکات، هەروەها توانای نزیککردنەوەی کامێرا Telephoto ـەکانیان لە 2 هێندەوە بۆ 3 هێندە زیاد دەکرێت.\nدەتوانیت لێرەوە سەیری ڤیدیۆکە بکەیت:\nتاگەکان Apple ئایفۆن ئایفۆنی نوێ ئەپڵ iphone iPhone 12 Pro iPhone 2020 دزەپێکراو دەنگۆ هەواڵ


ئایە چۆن بزانم سیحرم لێکراوە؟: ماڵپەڕی وەڵامەکان\nسيحر و جادووئایە چۆن بزانم سیحرم لێکراوە؟\nئایە چۆن بزانم سیحرم لێکراوە؟\nئەو نیشانانەی كە سیحرلێكراوی پێ دەناسرێتەوە :\nسیحرەكان زۆر وجۆراو جۆرن، جا هەر جۆرێك ونیشانەی خۆی هەیە بەڵام ئێمە هەندێك نیشانە ودیاردەی گشتی دیاری دەكەین كە لە زۆرێكی سیحرلێكراوەكاندا هەیە، بە تایبەت ئەوەی جنۆكە دەستی لێوەشاندون. ئەم نیشانانەش مەرج نیە لە هەر كەسێك هەبون ئیتر سیحر لێكراو بێت، مەرجیش نیە هەموی كۆ ببێتەوە لە سیحر لێكراودا.\n1. شەوان كەم دەخەوێت.\n2. لەكاتی خەوتنەكەی ئارەق دەكات.\n3. لەخەودا زۆر ڕادەچەڵەكێت.\n4. شەوان دوای ڕاكشانێكی زۆر زۆر پاشان خەوی لێدەكەوێت.\n5. خەوی ناخۆش دەبینێ.\n6. بینینی ئاژەڵان لە خەودا، وەك: پشیلە وسەگ وشتر ومار وشێر وڕێوی ومشك. بە تایبەتی ئەگەر لەلایەن ئافرەتانەوە بینرا ودو گیان بو ئەوە والله أعلم سیحری لێكراوە.\n7. لە خەودا گاز دەگرێت لە دانەكان ولە لێوی خۆی.\n8. بینینی شەوە لە خەودا، شەوەش ئەوەیە: شتێك دەبینێت لە خەودا ناڕەحەتی دەكات وئازاری دەدات وئەیەوێت هاوار بكات ناتوانێت.\n9. بەدەم خەوەوە زۆر پێدەكەنێ یان زۆر دەگرێ یان زۆر هاوار دەكات.\n10. لەخەودا دەبینێت كە لەناو گۆڕستان یان زبڵدان یان كەلاوە دایە.\n11. لە خەودا دەبینێت كە لە بەرزایی بەر دەبێتەوە.\n12. ڕێكردن بە دەم خەوەوە وهەستیشی پێ ناكات.\n13. ئاخ وئۆفكردنی زۆر بە دەم خەوەوە.\n14. لەخەودا كەسانێك دەبینێ شێوازیان ئاسایی نیە وزۆر نامۆیە، وەك ئەوەی ببینێ باڵایان زۆر بەرزە، یان باڵایان زۆر نزمە.\n1. سەری بە خێرایی وبە زۆری ژان دەكات، ئەمە ئەگەر بەهۆی شتی ترەوە نەبێت، وەك: دان ئێشە، چاوئێشە، لوت ئێشە، گوێ ئێشە، ئێش وئازاری گەدە...\n2. تەمبەڵ وتەوەزەلی لە بۆ پەرستش ویادی خوا.\n4. بونی ئێش وئازارێك لە هەندێك لە ئەندامەكانی لاشەی، كە پزیشكەكانیش ناتوانن چارەسەری بكەن. بۆ نمونە قاچی یان باڵی یان هەر شوێنێكی تری ئازاری دەبێت كە سەردانی پزیشك دەكات لە ڕاپۆرتە پزیشكییەكاندا هیچ دەرنەكەوتوە.\nنیشانەكانی سیحری جیاكردنەوە:\nوەك ژن وپیاو ، یان كوڕ ودایك، یان كوڕ وباوك، یان برا وبرا، یان دو برادەر یان دو شەریك،...هتد\n1. هەڵگەڕانەوەی لە ناكاوی بارودۆخەكە لە خۆشەویستی وتەباییەوە بۆ ڕق وناكۆكی.\n2. دروست بونی گومانی زۆر لە نێوانیاندا.\n3. عوزر نە هێنانەوە بۆ یەكتر.\n4. گەورە كردنەوەی شتە بچوكەكان كە ئەبێتە مایەی ناكۆككی نێوانیان.\n5. هەردولا وێنەی یەكتر بە ناشیرین دێتە پێش چاویان، ئەگەر جوانترین ئافرەت وپیاوەكەش جوانترین پیاو بێت بە ناشیرین دێنە پێش چاوی یەكتر.\n6. لایەنی سیحر لێكراو ڕقی لە هەمو كارێكی بەرامبەرەكەی دەبێتەوە، تەنانەت ڕقی لەو شوێنەش دەبێتەوە كە لایەنی بەرامبەر تێیدا دادەنیشێت.\n7. مێردەكە كە لە ماڵ نیە ئافرەتەكە ئاساییە، بەڵام كە هاتەوە ئافرەتەكە ناڕەحەت دەبێت. بە نیسبەت مێردەكەش بە هەمان شێوەیە ئەگەر سیحرەكە لەو كرابێت.\n8. لە كاتی جوتبوندا لایەنی سیحر لێكراوە بە بەردەوامی هەست بە ناڕەحەتی دەكات.\nکتێبی : قەڵاى پارێزە لە ساحر و جادوگەر مامۆستا على خان\nسحر و حوکمی فێربوونی حوكمى فێربوونى نوشتە و جادوو لەڕووى شەرعەوە بۆ ئەوەى سحر و جادومان لێ نەکرێت و توشی سحر و جادوو نەبین چ زیکر و دوعایەک بخوێنین؟ سیحر و کاریگەرى لەسەر ئافرەتى دووگیان و نەزۆکى حوکمى ڕۆشتن بۆ لاى ساحیر چیە؟ وە ئایا سیحر بە سیحر بەتاڵ دەکرێتەوە؟ وە نیشانەکانى کەسى ساحیر چیە؟\nسەردان: ٢٤,٩٩٦ بەش: سيحر و جادوو\nپرسیاری دواترئادابەكانی بە ڕۆژوو بوون کامانەن؟پرسیاری پێشترماوه‌یه‌كه زۆر بیر له په‌روه‌ردگار ده‌كه‌مه‌وه به‌تایبه‌تى له‌م ڕه‌مه‌زانه‌دا،ئایا من چیبكه‌م تا ئه‌م خه‌یاڵه ناخۆشانه له مێشكم لابه‌م؟


مێژووی نووسینه‌وه‌ی سوننه‌ت و گومانی ڕۆژهه‌ڵاتناسه‌كان | ئاژانس\nHome ڕاپۆرت مێژووی نووسینه‌وه‌ی سوننه‌ت و گومانی ڕۆژهه‌ڵاتناسه‌كان\non: ته‌مموز 22, 2018 In: ڕاپۆرت, سەرەکیNo Comments\nله ئێستادا له‌ناو ڕیزى توێژه‌ران و لێكۆڵه‌رانى ئایینیی و ته‌نانه‌ت له‌ناو خودى باوه‌ڕدارانیش گومانێكى زۆر ده‌كرێت له ڕاستیى ئه‌و فه‌رمووده و سوننه‌تانه‌ى ده‌درێنه پاڵ پێغه‌مبه‌رى ئیسلام (د.خ) له‌سه‌ر، ئه‌م گومانانه هه‌ر وا له خۆڕا نه‌هاتوون به‌ڵكو ئارگۆمێنت و لۆژیكى تایبه‌ت به خۆى هه‌یه و له هیچ سه‌رده‌مێكدا ئه‌و گومانانه به شێوه‌ى ئێسته به‌هێز نه‌بوون كه تا بگاته ئه‌وه‌ى دوو كه‌سایه‌تى دیارى ناو مێژووى ئیسلام و مێژووى فه‌رمووده به تاوانبار له‌قه‌ڵه‌م بدرێن كه ئه‌وانیش بوخارى و موسلمن، له‌م توێژینه‌وه‌یه‌دا كه به دوو به‌ش پوخته‌كه‌ى ده‌خه‌ینه به‌رده‌ست خوێنه‌ر؛ نووسه‌ر ده‌یه‌وێت ئه‌وه بسه‌لمێنێت كه سه‌رچاوه‌كانى سوننه‌ت له ئیسلامدا ڕاست و دروستن و گومانى له‌سه‌ر نییه.\nد.حاكم عبیسان المگیری\nئاماده‌كردنى: د.فاتیح سه‌نگاوی\nسوننه‌تی پێغه‌مبه‌ری خوا سه‌رچاوه‌ی دووه‌مه له سه‌رچاوه‌كانی ته‌شریع له ئیسلامدا، كه هه‌ر یه‌كه له گوفتار و كردار و دانپێدانانه‌كانی پێغه‌مبه‌ر (د.خ) ده‌گرێته‌وه، قورئانی پیرۆز له چه‌ندین ئایه‌تدا له‌سه‌ر باوه‌ڕدارانی پێویست كردووه شوێنی پێغه‌مبه‌ری خوا (د.خ) بكه‌ون و گوێڕایه‌ڵی ئه‌و بن.\nسوننه‌ت سه‌باره‌ت به قورئان وه‌كو یاداشتی ڕوونكردنه‌وه و ڕاڤه‌كردنی ده‌ستووره له‌م چه‌رخه‌دا و هاووێنه‌ی ئه‌و یاسایانه‌یه كه ده‌ربڕی ئه‌و بنه‌ما گشتییانه‌ن كه ده‌ستووره‌كه له خۆی ده‌گرێ له سیستمه هاوچه‌رخه‌كاندا.\nهه‌ر ئه‌مه ئه‌و هۆكاره سه‌ره‌كییه بووه وه‌های له زاناكانی هاوه‌ڵان و ئه‌وانی دواتریش كردووه گرنگییه‌كی زۆری پێ بده‌ن له ڕووی: له‌به‌ركردن و نوسینیه‌وه و فتواپێدان و داوه‌ری و كارپێكردنی، و تێگه‌یشتنی و وتنه‌وه و دوپاتكردنه‌وه‌ی، تاوه‌كو (زانستی فه‌رموده‌ناسی) به‌ده‌ركه‌وت و هونه‌ره‌كانی بره‌وی پێدرا و ئه‌و كتێبانه‌شی له خولگه‌ی(سوننه‌ت) و (فه‌رموده‌ی په‌یامبه‌ر)دا ده‌خولانه‌وه گه‌یشته هه‌زاره‌ها دانراو و به‌رهه‌می نوسراو، به‌هه‌زاران زانا هه‌ر له چاخی هاوه‌ڵانه‌وه تاوه‌كو سه‌رده‌می ئێستا پێوه‌ی سه‌رقاڵ بوون\nبۆچونێكی باو هه‌یه له ناوه‌نده زانستییه‌كانی ئه‌م سه‌رده‌مه‌دا له نێوان هه‌ندێ له‌و بیرمه‌ند و توێژه‌رانه‌ی گرنگی ده‌ده‌ن به فیقهی ئیسلامی و سه‌رچاوه‌كانی ته‌شریع(قورئان و سوننه‌ت)، جه‌خت له‌وه ده‌كه‌نه‌وه كه (سوننه‌ت) تاوه‌كو سه‌ده‌ی دووه‌می كۆچی به‌رده‌وام به‌زاره‌كی گواستراوه‌ته‌وه، پاشان نوسراوه‌ته‌وه كه ئه‌مه‌ش ده‌بێته هۆكاری ئه‌وه‌ی گومان له ڕاستێتیه‌كه‌ی بكرێت.\nبێگومان ئه‌م بۆچونه پێویستی به توێژینه‌وه‌ی زیاتر و به‌دواداچونی زۆرتره تاوه‌كو مه‌ودای ڕاستێتی و پڕاوپڕی به واقیع بدۆزرێته‌وه.\nپێش ئه‌وه‌ی تاوتوێ و كۆڵینه‌وه‌ی ئه‌م پرسه بكه‌ین پێویسته له‌سه‌رمان چه‌ند خاڵێكی گرنگ باس بكه‌ین كه هاوكار ده‌بێت بۆ ڕونكردنه‌وه‌ی زۆر لایه‌نی ئه‌م بابه‌ته:\nیه‌كه‌م: جیاوازییه‌كی گه‌وره هه‌یه له نێوان وشه‌ی (تدوین) و (تألیف) و (تصنیف) له لایه‌ك، و وشه‌ی (كتابه) له لایه‌كیتر له زمانی عه‌ره‌بیدا.\nهه‌ر سێ وشه‌كه‌ی یه‌كه‌م-كاتێك به ڕه‌هایی ده‌رده‌بڕدرێ-ئه‌وه ده‌گه‌یه‌نن كه كتێبێك دانراوه له دووتوێی به‌رگێكدا به‌شێوه‌یه‌ك كۆمه‌ڵێك په‌ڕه له خۆده‌گرێ به هه‌مویانه‌وه كتێبێك پێك ده‌هێنن.\nدیوان: كۆكراوه‌ی لاپه‌ڕه‌كانه و ئه‌و په‌ڕاوه‌یه تیایدا ده‌نوسرێت.\nتألیف: كۆكردنه‌وه‌ی كه‌ره‌سته‌ی پرش و بڵاوه و كۆكردنه‌وه‌و یه‌كخستنێتی به‌شێوه‌یه‌ك ببێته یه‌ك كتێب كه ئه‌ویش دانراو(موئەلف)كه‌یه.\nتصنیف: بریتییه له جیاكردنه‌وه و ڕیكخستن به‌شێوه‌یه‌ك كتێبه دانراو(مصنف)ه‌كه دابه‌ش كرابێت بۆ (باب) و(فصل)ه‌كانی.\nبه‌ڵام(الكتابه): له‌كاتی به ڕه‌هایی ده‌ربڕینیدا ته‌نها نوسین یان هێماكردن له‌سه‌ر په‌ڕه یان له‌وح یان دیوار ده‌گه‌یه‌نێ. له فه‌رهه‌نگی(لسان)دا هاتووه:(كتب الشی‌ء… خطه). هه‌روه‌ها (كتاب) داده‌بڕدرێ به‌سه‌ر په‌ڕه یان لاپه‌ڕه یان نامه و په‌یامی نوسراودا.\nپێویسته به وردی له‌م بێژانه تێبگه‌ین تاوه‌كو به ئاسانی ئاشنای مه‌به‌ستی زۆرێك له‌و زانایانه‌ی كۆن ببین كاتێك له‌م باره‌یه‌وه قسه ده‌كه‌ن. نه‌ك هه‌ر ئه‌وه‌نده به‌ڵكو پێویسته له زاراوه‌كانی هه‌ر هونه‌رێك تێبگه‌ین و ڕه‌چاوی ئه‌و گه‌شه و گۆڕانكارییانه بكه‌ین به‌سه‌ریاندا دێت، له‌گه‌ڵ ئه‌و جیاوازییانه‌ی دروست ده‌بن له واتا و ده‌لاله‌ته‌كانیاندا له چاخ و سه‌رده‌مێكه‌وه بۆ چاخ و سه‌رده‌مێكی تر. چونكه ئه‌مه ده‌روازه‌ی دروستی تێگه‌یشتنی هه‌ر پرس و دۆزێكه به شێوه‌یه‌كی ته‌واو.كه‌واته گه‌ره‌كه ڕه‌چاوی واتاى ئه‌م بێژانه بكرێت له‌كاتی توێژینه‌وه‌ی ئه‌م پرسه‌دا.\nدووه‌م: هه‌روه‌ها پێویسته له‌كاتی توێژینه‌وه‌ی ئه‌م بابه‌ته‌دا ڕه‌چاوی ئه‌و بارودۆخه ده‌ره‌كی و ژینگه په‌یوه‌ندی داره بكه‌ین كه له ئارادابووه، كه ئه‌ویش بریتیه له كۆمه‌ڵگه‌ی عه‌ره‌بی به‌گشتی و كۆمه‌ڵگه‌ی ئیسلامی له‌سه‌رده‌می پێغه‌مبه‌ر (د.خ) و هاوه‌ڵان به تایبه‌تی، ئه‌و بارودۆخه‌ش له‌م خاڵانه‌دا خۆی ده‌نوێنێ:\nعه‌ره‌ب پێش ئیسلام نه‌ته‌وه‌یه‌كی نه‌خوێنده‌واربوون، ئاشنای ئه‌و زانستانه‌نه‌بوون كه‌نه‌ته‌وه‌كانی تر پێیانه‌وه سه‌رقاڵ بوون، وه‌كو زانستی ژیربێژی و فه‌لسه‌فه و بیركاری و پزیشكی … هتد، ته‌نها هونه‌رێك كه تیایدا باڵاده‌ست بوون و تیایدا گه‌یشتبوونه لوتكه بریتی بوو له ڕونبێژی (البیان)، كه ئه‌ویش زانستی(زمان)ه، به شیعر و په‌خشانه‌وه، تا كار گه‌یشتبووه ئه‌وه‌ی كۆنگره‌ی وێژه‌یی ساڵانه‌ی بۆ بگرن له بازاڕه به‌ناوبانگه‌كانیاندا-وێنه‌ی بازاڕی عوكازو زیلمه‌جاز هونه‌ره وێژه‌یی و (زمانییه‌كانی)ه‌كان گه‌شه‌یه‌كی گه‌وره‌یان كرد، زمانپاراویی و ڕه‌وانبێژیی و كورتبڕی و وێناندنی بێژه‌یی جوان و وردبوون تیایدا، ئه‌و هونه‌ره تاكانه‌ییه‌بوو كه عه‌ره‌ب به‌ته‌واوی شه‌یدای ببو، به‌شێوه‌یه‌ك زۆری شیعر وتنیان گه‌یشته ئه‌ندازه‌ی هه‌موو نه‌ته‌وه‌كانی تری سه‌ر زه‌وی.\nبه‌هۆی ئه‌م نه‌خوێنده‌وارییه و خاڵی بونی زه‌ین و بیریان له‌و زانست و زانیارییانه‌ی لای گه‌لانی تر هه‌بوو زیاتر ئاماده‌بوون بۆ وه‌رگرتنی(قورئان) و (سوننه‌ت) و ئه‌و ته‌شریعاتانه‌ی پێغه‌مبه‌ری خوا(د.خ) هێنابوی له‌رووی سه‌رقاڵبوون پێیانه‌وه و گرنگی پێدان به له‌به‌ركردن و تێگه‌یشتنیان، چونكه هیچ زانستێكی سروشتی یان عه‌قڵی نه‌بوو تاوه‌كو له توانا و كاتیان ببات و له‌گرنگی پێدانیان بۆ قورئان و سوننه‌ت كه‌م بكاته‌وه، هه‌ر بۆیه هه‌موو چالاكییه زانستییه‌كانیان ته‌نها بۆ له‌به‌ركردن و تێگه‌یشتنی قورئان و سوننه‌ت بووه.\nبه‌و پێیه‌ی عه‌ره‌ب نه‌ته‌وه‌یه‌كی نه‌خوێنده‌واربوون نوسه‌ر و خوێنه‌ریان تێدا كه‌مبوو، هه‌ر بۆیه‌له‌به‌ركردن و پشت به‌ستن به‌یادگه هۆكاری سه‌ره‌كی بوو له پاراستنی كه‌له‌پوری مێژویی و ئه‌ده‌بیاندا، لێره‌وه ده‌ستیان كردبوو به‌پاراستنی بنه‌چه و مێژوو شیعر و په‌نده‌كانیان به‌له‌به‌ركردن، خۆیان هه‌ڵ ده‌كێشا و پێشبڕكێیان ده‌كرد له‌و لێهاتن و توانایه‌دا، تا بیسه‌لمێنن كامیان زیاتر ئه‌و كه‌له‌پوره‌ی پاراستووه و به‌باشترین شێوه له‌به‌ری كردووه و ڕه‌وانێتی، شاعیری عه‌ره‌ب كاتێك هۆنراوه‌یه‌كی ده‌هۆنییه‌وه له هه‌موو جێگه‌كاندا ده‌یووته‌وه، دواتریش بۆ ماوه‌یه‌كی كه‌م له‌رێگه‌ی ئه‌وه‌وه له‌به‌ریان ده‌كرد و ئه‌و ده‌یان كه‌سه‌ش ده‌یانووته‌وه و سه‌دان كه‌سیتر له‌به‌ریان ده‌كرد، به‌م شێوه‌یه تاوه‌كو له نێو هۆزه‌كانی دورگه‌ی عه‌ره‌بیدا بڵاوده‌بویه‌وه و به‌مه‌ش سه‌دان كه‌س ئه‌و هۆنراوانه‌یان له سینگدا ده‌پاراست و جیاوازییه‌كی ئه‌وتۆ له گێڕانه‌وه‌یدا دروست نه‌ده‌بوو، ئه‌م ڕێگه‌یه‌ش تاوه‌كو چاخی ئه‌مڕۆمان له نێوان هۆزه‌كانی دورگه‌ی عه‌ره‌بیدا به‌رده‌وامی هه‌یه.\nگێڕانه‌وه(الروایه) ڕێگه‌یه‌كی داهێنراوی دوای سه‌رده‌می هاوه‌ڵان نه‌بوو، به‌ڵكو به‌ناوبانگترین هۆكاری فێربون و ڕاگه‌یاندن بوو لای عه‌ره‌بی سه‌رده‌می نه‌فامی هه‌ر شاعیرێكی عه‌ره‌بی گێڕه‌ره‌وه(راوی)یه‌كی هه‌بووه‌و به‌رده‌وام له‌گه‌ڵیدا بووه، هۆنراوه‌كانی له‌به‌ر ده‌كرد، لێیه‌وه‌فێرده‌بوو، ئه‌گه‌ر شاعیرێك چامه‌یه‌كی دابنایه- كه هه‌ندێ جار زیاد له سه‌د به‌یت بوو- به‌رده‌وام بۆ ڕاویی و خوێندكاره‌كه‌ی خۆی ده‌وته‌وه تاوه‌كو دڵنیاده‌بوو له‌وه‌ی به‌باشی له‌به‌ری كردووه تاوه‌كو له شوێنه تایبه‌ته‌كاندا به‌ناوی ئه‌وه‌وه بیڵێته‌وه‌و ڕیوایه‌تی بكات.\nهه‌روه‌ها به‌شێك له‌ڕه‌وشتی عه‌ره‌به‌كانی پێش ئیسلام بریتی بووه‌له ڕاستگۆیی له گوفتار و سپارده‌پارێزی و ئه‌مه‌كداری به په‌یمان، ئه‌م ڕه‌وشتانه‌یان زۆر لا گه‌وره بووه، هه‌ر بۆیه ئه‌بوسوفیانی كوڕی حه‌رب كاتێ هیره‌قل پرسیاری لێ ده‌كات سه‌باره‌ت به هه‌واڵی ئه‌و پێغه‌مبه‌ره(د.خ) و ئه‌و بانگه‌وازه‌ی خه‌ڵكی بۆ بانگ ده‌كات –كه هێشتا مسوڵمانیش نه‌ببو- نه‌یتوانی درۆ بكات و ڕاستگۆیانه وه‌ڵامی دایه‌وه نه‌بادا توشی شوره‌یی و ڕیسوایی ببێت، له‌و باره‌یه‌وه وتبوی:(سوێندبه‌خوا ئه‌گه‌ر شه‌رمی ئابڕووچونم نه‌بوایه درۆم ده‌كرد.)\nپێغه‌مبه‌ری خوا (د.خ) له‌قوره‌یشیه‌كان بوو، ئه‌وانیش زمان پاراوترینی عه‌ره‌ب بوون، په‌یامبه‌ری خواش له‌هه‌مویان زمان پاراوتر و ڕوونبێژتر بوو ، ئه‌مه‌ش یارمه‌تی ده‌ربوو بۆ ئاسانتر له‌به‌ركردنی گوفتاره‌كانی، به‌هۆی ڕونی و جوانی ده‌ربڕینه‌كانیه‌وه.\nپێغه‌مبه‌ری خوا (د.خ) كاتێك قسه‌ی بكردایه‌به‌كورت و پوختی ده‌دوا، وته‌كه‌ی سێ جار دووباره‌ده‌كرده‌وه، تاوه‌كو هاوه‌ڵانی له‌به‌ری بكه‌ن، ئه‌نه‌سی كوڕی مالیكی خزمه‌تكاری پێغه‌مبه‌ری خوا فه‌رمویه‌تی:(كان إذا تكلم بكلمة أعادها ثلاثا حتى تفهم عنه).(په‌یامبه‌ر كاتێ قسه‌ی ده‌كرد سێ جار دووباره‌ی ده‌كرده‌وه تاوه‌كو وه‌ری بگرن و تێی بگه‌ن.)\nهه‌روه‌ها هاوه‌ڵان له‌مزگه‌وت و كۆڕ و ماڵه‌كانیاندا به‌ژن و پیاوه‌وه سه‌رقاڵی وتنه‌وه و دوباره‌كردنه‌وه‌ی هه‌موو ئه‌و وتانه بوون له پێغه‌مبه‌ری خوایان ده‌بیست، چونكه وه‌ك ئه‌ركێكی ئاینی له‌م كاره‌یان ده‌ڕوانی كه قورئان فه‌رزی كردووه له‌سه‌ریان.\nله‌دوای دابه‌زینی قورئانه‌وه‌پێغه‌مبه‌ری خوا(د.خ) بیست و سێ ساڵ ژیاوه، ئه‌مه‌ش ماوه‌یه‌كی درێژه‌و ئه‌و هاوه‌ڵانه‌ی به‌رده‌وام له‌گه‌ڵیدابوون ئه‌وه‌ی ئه‌و فێری كردبوون له‌به‌ریان كردبوو، واته درێژتر له‌و ماوه‌یه‌ی خوێندن كه خوێندكارێك پێویستێتی هه‌ر له ته‌مه‌نی مناڵێتییه‌وه تا ده‌گاته به‌ده‌ست هێنانی بڕوانامه‌ی دكتۆرا له هه‌ر پسپۆڕییه‌كی ئه‌م سه‌رده‌مه‌دا.\nپێغه‌مبه‌ری خوا(د.خ) به‌شێوه‌یه‌كی ورد زۆرێك له‌و سوننه‌ته‌گوفتارییانه‌ی به‌هاوه‌ڵه‌كانی له‌به‌ر ده‌كرد كه پێویستیان پێی بوو.\nجابر كه یه‌كێكه له هاوه‌ڵان ده‌ڵێ: پێغه‌مبه‌ری خوا(د.خ) ئیستیخاره‌ی فێر ده‌كردین هه‌روه‌ك چۆن سوره‌تێكی قورئانی فێر ده‌كردین. عه‌بدوڵای كوڕی عه‌باسیش ده‌فه‌رموێ پێغه‌مبه‌ری خوا ته‌حیاتی نوێژی فێر ده‌كردین هه‌روه‌ك چۆن سوره‌تێكی فێر ده‌كردین.\nشه‌رعییه‌تى سیاسى له نێوان خه‌ڵك و شه‌ریعه‌تدا\nداهاتی نەوتی تەنكەر لە سنووری پارتی ساڵانە زیاترە لە یەک ملیار دۆلار\nیه‌كگرتوو ده‌بێته ئۆپۆزسیۆن\nبكوژی مامۆستاكه‌ی هه‌ولێر له كامێرای چاودێریدا ده‌ركه‌وتووه\nتەقینەوە موتەنەبی بەغدا ناترسێنێت


لاوێكی خەڵكی رەوانسەر بەدەستی هێزەكانی رژیم كوژرا – زاگرۆس پۆست\nماڵەوە / کوردستان / لاوێكی خەڵكی رەوانسەر بەدەستی هێزەكانی رژیم كوژرا\nلاوێكی خەڵكی رەوانسەر بەدەستی هێزەكانی رژیم كوژرا\nدوو شه‌ممه 25 كانونی دووه‌م 2016\tکوردستان, مافی مرۆڤ, هەواڵ 119 جار خوێنراوه‌ته‌وه\nلاوێكی خەڵكی رەوانسەر كە خاوەنی چایخانە بووە، بەهۆی دەستڕێژی هێزە ئینتیزامییەكانی كۆماری ئیسلامی گیانی بەختكرد‌و ئەمەش ناڕەزایی‌و توڕەیی خەڵكی ئەو شارەی لێكەوتەوە.\nبەپێی ئەو هەواڵەی بە زاگرۆسپۆست گەیشتووە دوێنێ یەكشەممە “حامید موزەفەری” خاوەنی (چایخانە امروز) لەشاری رەوانسەر لەلایەن هێزە ئینتیزامییەكانەوە تەقەی لێدەكرێت‌و دەست بەجێ گیانی لەدەست دەدات.\nبەپێی ئەو راپۆرتە هێزە ئینتیزامییەكان كە بەنیاز بوون دوكانی ئەو لاوە رەوانسەرییە پلۆمپ بكەن، دەمەقاڵێیان لەنێوان دروست دەبێت‌و هێزە ئینتزامییەكانیش راستەوخۆ فیشەكێك بەسەریەوە دەنێن كە دەست بەجێ گیانی لەدەست دەدات.\nكوشتنی ئەم لاوە ناڕەزایی خەڵكی رەوانسەری لێدەكەوێتەوە‌و هێزەكانی رژیم لەترسی خۆپیشاندانی خەڵك هێزێكی زۆر رەوانەی شەقام‌و شوێنە گشتییەكانی شارەكە دەكەن.


له‌لایه‌ن: بەختەوەر بەهادین - به‌روار: 2021-07-23-15:03:00 - کۆدی بابەت: 6007\nزانیاری دەربارەی بەیتول مەعمور\nخودای گەورە لە سورەتی پیرۆزی (الطور) دەفەرموێت: (والبیت المعمور) (الطور: 4), خودای گەورە سوێندی بەم شوێنە خواردووە, وەک ئاشکرایە کاتێکیش کە خودای گەورە سوێند بە شتێک بخوات, دیارە ئەو شتە زۆر گرنگە و پێویستە مرۆڤ ورد بێتەوە لێی, چونکە سوێند خواردنی خودای گەورە بە شتێک بۆ سەرنج ڕاکێشانی ئێمەیە بۆ ئەو شتە.\nبەیتول مەعمور شوێنێکە وەک کەعبەی پیرۆزە بەڵام لە ئاسماندایە واتە وەک کەعبە لە زەویدا نییە, ئەو شوێنەیە کە فریشتە بەڕێزەکان تەوافی بە دەوردا دەکەن, هەموو ڕۆژێک 70 هەزار فریشتە دەچنە ناوی و لێی نایەنە دەرەوە, لە فەرموودەدا هاتووە کە ئەو کاتەی پێغەمبەر ﷺ چوو بۆ ئاسمان لە ڕووداوی ئیسڕا و میعڕاج ـدا بینی و پرسیاری لە جوبریل کرد (سەلامی خودای گەورەی لەسەربێت).\nپێشەوا طەبەری دەگێڕێتەوە کە قەتادە (خودای گەورە لێی ڕازی بێت) فەرموویەتی کە پێغەمبەر ﷺ دەفەرموێت: بەیتول مەعمور مزگەوتێکە لە ئاسمان لە ڕێکی کەعبەیە, کە ئەگەر بکەوێتە خوار ڕێک دەکەوێتە سەر کەعبە, هەموو ڕۆژێک 70 هەزار فریشتە دەچنە ناوی و لێی نایەنە دەرەوە, هەروەها پێشەوا طەبەری لە ئیبن عەباسەوە دەگێڕێتەوە کە فەرمویەتی: بەیتول مەعمور شوێنێکە کە لە ڕێکی عەرشە, فریشتە بەڕێزەکان دەوریان داوە, هەموو ڕۆژێک 70 هەزار فریشتە دەچنە ناوی و نوێژی تێدا دەکەن و لێی نایەنە دەرەوە، زانایان ئەوەیان پشت ڕاست کردووەتەوە کە کەعبە سەنتەر و چەقی گەردوونە نەک هەر بە تەنها زەوی, ئەو پێگەیەی کە کەعبە هەیەتی هیچ شوێنێکی تر لەسەر ڕووی زەویدا نیەتی, ئەوەش باس دەکرێت کە زانا ئینگیلزەکان هەوڵی ئەوەیان دا کە بزانن بەردە ڕەشەکە چیە و پێکهاتەکەی چیە, هەر بۆیە لێکۆڵینەوەیان لەسەر کرد بەڵام گەیشتن بەو ئەنجامەی کە بەردە ڕەشەکە بەردێکە هاوشێوەی نیە لە سەر ڕووی زەویدا, هەر بۆیە ئاوی زەمزەم و بەردە ڕەشەکە ناتوانین لە هیچ شوێنێکی تر بیان دۆزینەوە مەگەر لە کەعبە نەبێت.\nتەواف کردن بە دەوری کەعبەدا بە پێچەوانەی میلی کاتژمێرەوەیە, ئەوەش دەبێتە هۆی ئەوەی کە وزەی باش کۆ ببێتەوە لە جەستەی مرۆڤدا و لە بەرامبەردا وزەی خراپ لێی دەڕواتە دەرەوە, تەواف کردن حەوت جارە, هەر بۆیە لەگەڵ هەر تەوافێکدا وەک ئەوە وایە کە چینێک لە چینەکانی ئاسمان ببڕین هەتا لە کۆتاییدا دەگەیتە ئاسمانی حەوتەم, هەر بۆیە زۆرێک لەو کەسانەی کە تەوافیان کردووە باس لەوە دەکەن کە پاش تەواوبوونی تەواف هەستێکی زۆر تایبەت و خۆشیان بۆ دروست دەبێت کە وەسف ناکرێت.\nوتەی زانایانی ئیسلام سەبارەت بە بەیتول مەعمور\nپێشەوا عەبدولعەزیز کوڕی باز دەفەرمێت: "بەیتول مەعمور ماڵێکی گەورەیە کە بە دیاریکراوی دەکەوێتە ئاسمانی حەوتەمەوە, هەروەک چۆن کەعبە بۆ زەویە, بەو شێوەش بەیتول مەعمور بۆ ئاسمانە, فریشتە بەڕێزەکان بە مەبەستی پەرستش ڕووی تێدەکەن و ناگەڕێنەوە".\nپێشەوا موحەمەد صالح عوثەیمین دەفەرموێت: "بەیتول مەعمور لە ڕێکی کەعبەیە, وە ئەمەش دوو مانا دەگەیەنێت, یا ئەوەتا ڕاستەو ڕاست لە سەروو کەعبەوەیە, یا ئەوەتا کەعبە لەسەر شێوەی بەیتول مەعمور بنیات نراوە, هەروەک چۆن دانیشتوانی زەوی کەعبەیان ئاوەدان کردووەتەوە, هەر بەو شێوەش دانیشتوانی ئاسمان بەیتول مەعموریان ئاوەدان کردووەتەوە, هەروەها بەیتول مەعمور لە ڕێکی عەرشەوەیە, واتە ڕاستە و ڕاست لە خوارووی عەرشەوەیە, بۆ دانیشتوانی ئاسمانە, هەروەک چۆن کەعبە بۆ دانیشتوانی زەویە, واتە مزگەوتی دانیشتوانی ئاسمانە و مەبەستەکەی بۆ پەرستنی خودای گەورەیە".\nپەیوەندی بەیتول مەعمور بە ڕووداوی ئیسرا و میعراجەوە\nلە سورەتی الطور ـدا خودای گەورە سوێندی بە بەیتول مەعمور خواردووە, کە ئەمەش پشت ڕاستکردنەوەیە بۆ ڕووداوی ئیسرا و میعراج کە خودای گەورە شەوڕەوی بە پێغەمبەر ﷺ کرد لە شەودا لە مزگەوتی حەرامەوە بۆ مزگەوتی ئەقصا, پاشان سواری ئاژەڵێک بوو کە ناوی بوراق بوو, بەرزبوویەوە بۆ ئاسمانەکان, پاش ئەوەی کە چینی حەوتەمی ئاسمانی بڕی شوێنیکی بینی کە فریشتەکان پەرستشیان تێدا دەکرد تەوافیان بە دەوریدا دەکرد هەروەک چۆن دانیشتوانی زەوی بە دەوری کەعبەدا تەواف دەکەن, وە ئەویش کەعبەی دانیشتوانی ئاسمانە, پاش ئەوە پێغەمبەر ﷺ پێغەمبەر ئیبراهیمی بینی (سەلامی خودای لەسەر بێت) کە شانی دادابوو بە بەیتول مەعمورەوە, پێغەمبەر ئیبراهیم ئەو پلە بەرزەی بەدەست هێناوە لەبەر ئەو هەموو کارەی کە لە زەویدا ئەنجامی دا بەتایبەت لە دروستکردنی کەعبەی پیرۆزدا.\nبابه‌ته په‌یوه‌ندیداره‌كان به : بەیتول مەعمور\nژمارەی کاتژمێرەکانی ڕۆژوگرتن لە وڵاتانی جیهان


به‌رپرسێكی باڵای حكومه‌تی هه‌رێم زانیاریی گرنگ له‌باره‌ی چه‌كدارانی داعش له‌هه‌رێمی كوردستان ئاشكراده‌كات و ڕاشیده‌گه‌یه‌نێت، "ژماره‌یه‌ك داعش كه له‌گرتوخانه‌كان بون ئازادكراون"، جه‌ختیشده‌كاته‌وه، "نزیكه‌ی هه‌زار چه‌كداری داعش له‌هه‌رێم حوكمدراون".\nد.دیندار زێباری ڕێكخه‌ری ڕاسپارده نێوده‌وڵه‌تیه‌كان له‌حكومه‌تی هه‌رێم ڕایگه‌یاند، "له‌سه‌ره‌تای ساڵی 2014وه تاساڵی 2017 ژماره‌ی ده‌ستگیركراوانی داعش له‌هه‌رێم سێ هه‌زارو 400 ده‌ستگیركراوی تێپه‌ڕاندوه‌و به‌شێك له‌وانه‌ش ئازادكراون و به‌شێكی دیكه‌شیان له‌لێكۆڵینه‌وه‌دان".\nبه‌رپرسه باڵاكه‌ی حكومه‌تی هه‌رێم ئه‌وه‌شی ڕونكرده‌وه، به‌شێك له‌ده‌ستگیركراوه‌كان حكومدراون و زیاتر له‌هه‌زارو 400 كه‌سیان ڕاده‌ستی به‌غدا كراونه‌ته‌وه ئه‌وانه‌ی خه‌ڵكی ناوچه عه‌ره‌بنشینه‌كان بون، "ئه‌وانه‌شی ئێستا له‌گرتوخانه‌كانی هه‌رێمن نزیكه‌ی هه‌زار به‌ندكراوی داعشه".\nزێباری له‌دیدارێكدا له‌گه‌ڵ به‌شی كوردی ده‌نگی ئه‌مریكا ئاشكرایكردوه، "مانه‌وه‌ی ئه‌و زیندانیانه گرفتی دروستكردوه هه‌م له‌ڕوی مادی، هه‌میش له‌ڕوی به‌ڕێوه‌بردنی ئیشوكاره‌كان، به‌ڵام ئه‌وه واقیعێكه‌و حكومه‌تی هه‌رێم پابه‌نده به‌یاساكانی مرۆڤ و بنه‌ما نێوده‌وڵه‌تیه‌كانه‌وه كه بڕیاری له‌سێداره‌دان جێبه‌جێناكات".\nهەفتە پێشتر - Jun 13 2019 9:41AM


کوردیپێدیا - لەبەختەکەی خۆم وا ڕائەبینم، بچمە سەر سیروان هیچ ئاو نەبینم\n💬 لەبەختەکەی خۆم وا ڕائەبینم، بچمە سەر سیروان هیچ ئاو نەبینم | پۆل: پەند و ئیدیۆم | زمانی بابەت: 🏳 کوردیی ناوەڕاست\nلەبەختەکەی خۆم وا ڕائەبینم، بچمە سەر سیروان هیچ ئاو نەبینم\n1. 👁 بچمەسەر سیروان وشکی دەکەم!\n2. 👁 بچیە سەر سیروان و شکانی دێنێ، هێندە بەد بەختە وازیش ناهێنێ\n➕ ئەم بابەتە لەلایەن: (زریان سەرچناری)ەوە لە: May 24 2019 6:52AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: May 24 2019 2:45PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Dec 18 2019 3:51PM باشترکراوە


لیجنەکانی بارزانی لەسەر کێیە\n" بارزانی بەم پلانەی، ئەو نەختە داهات و موڵکەی دەوڵەتیش کە ماوە، دەخاتە سەر خەزینەی حزب"\nزۆر ئاساییە بەرپرسێک، دوای چەند مانگێک یا ساڵێک و دوو ساڵ لە کارکردنی، لیجنە پێکبهێنێت بۆ هەندێ پرسی گرنگ. بۆ ئەوەی بزانێت بۆچی بەرنامەو هەنگاوەکانی ناچنە پێشەوە، خەلەل و کێشەکان چین. لیجنە بۆ دەرخستنی راستی و دانانی پلانە بۆ وەلانانی رێگریەکان.\nبەڵام بۆ کەسانێک کە زیاد لە ٢٥ ساڵە بە چاوی خۆیان ئەو ژیانە پر لە شاهانەیەی دەوروبەریان ببینن و، بە دەستی خۆی لەمسی بکات، بە پێی خۆی رۆژانە بە لای کۆشکە شاهانەکانیاندا تێپەرێت، بە گوێی خۆی هەزاران چیرۆک لە رۆژنامەو گۆڤار و تەلەفزیۆن و سایتەکاندا بخوێنێتەوە، لەسەر ناعەدالەتی و گەندەڵی و بێپلانی و بەهەدەردان و فەرهودکردنی سامانی گشتی، بەرپرسێکی ئاوا کە هەموو ئەمانە ببینێت و ببیستێت و هیچ هەنگاوێک بۆ رێگری لێکردنیان نەنێت و بگرە رێخۆشکەر و کارئاسانکەر بێت، ئەوا دەبێت لیجنە لەسەر خۆیان پێکبهێنرێت.\nتەنها کەیسێک لە ئێستای کوردستاندا دەبێت لێکۆڵینەوەی لێوە بکرێت، سەرکردەو بەرپرسە باڵاکانی حزبەکانە، سەرجەمیان.\nتازە سەرکردەو بەرپرسەکان لیجنە دادیان نادات، کاتی ئەوە گوزەشت.\nتەنها لیجنەیەک کە رەوایەتی دەبێت لیجنەی میللەتە لەسەر سەرجەم ئەو بەرپرسانەی دەیان ساڵە موقەدەرات و قوت و ژیانی ئەم خەڵکەیان بەدەستەوە بوەو بەم دەردەیان گەیاندووە.\nئەو دامەزراوەیەی کە لە هەموی پتەو تر و بە قودرەت تر و،هۆکاری سەرەکی مەینەتیەکانی میللەتە، دامەزراوەی حزبییە. دەبێت هەمو ئاراستەکان بۆ تێکشکاندن و نابوتکردن و هەلاهەلا کردنی ئەو دامەزراوەیە بێت.\nسیستەمی حزبی لە کوردستاندا تەنها سیستەمی باڵا دەستی موتڵەقە، ئەوانی تر: حکومەت، پەرلەمان لاوەکی و قەزەمن، بۆیە دەبێت ئەم سیستەمە بهاڕدرێت.\nهەنگاوی سەرەتای میللەت لێپیچینەوەیە لە حزبەکان، لە بەرپرسە باڵاکانیان. لیجنە تەنها دەبێت بۆ ئەوە دروست بکرێت.\nلیجنە دەبێت لێیان بپرسێت بۆ وڵاتتان وا وێران کرد؟\nئێوە کردتتان؟ کەواتە تاوانبارن،\nبێئاگا بوون؟ کەواتە تاوانبارترن.


هۆشداری لەزیادبوونی فرۆشتنی چەكی روسی دەدرێت\n433 جار خوێندراوه‌ته‌وه\nڕۆژنامەی نیكی ژاپۆنی بڵاویكردەوە، كە مەترسی ئەوە دەكرێت، بەزیاتربوونی فرۆشتنی چەكوچۆڵی ڕوسیا بەوڵاتانی باشووری ئاسیا، ڕكابەرایەتی توند لەناوچەكە دروست ببێت.\nبەپێی هەواڵی رۆژنامەكە، كڕینی چەكوچۆڵ لەلایەن وڵاتانی ئاسیاو زەریای هێمنەوە بۆ ڕووبەڕووبوونەوەی هەڕەشە ئەمنییەكان‌و گەشەپێدانی هێزی دەریاوانی وڵاتی چین لەدەریای چینی باشوورو تەنانەت كڕینی چەك لەلایەن گروپە نێودەوڵەتییە تیرۆریستییەكان، ئەو ناوچەیەی بە شانۆی كێبڕكێی توندی دوو هێزی سەربازی گۆڕیوە.\nهاوكات بەگوێرەی ڕاگەیاندنی دامەزراوەی نێودەوڵەتی ئاشتەوای ستكهۆڵم، ڕوسیا گەورەترین هەناردەكەری چەكە بۆ ناوچەكانی ئاسیا و زەریای ئارام لەماوەی ساڵانیی 2013 تا 2017، فرۆشیاری سیستەمی بەرگریی موشەكی، زرێپۆش و سیخوو شەڕكەرەكان بۆ زۆر لەوڵاتان لە هیندەوە تا ڤێتنام و لائۆس بووە.\nوەزارەتی بەرگری ڕوسیا بەپێی ڕێكەوتننامەی واژووكراو لەگەڵ لائۆسدا لەساڵی 2017ەی ئەمساڵدا چوار جێتی(jet) یاك 130، چەند زرێپۆشێك، هەمەری شەڕكەر و چەكوچۆڵی تری خستووەتە بەردەست لائۆسەوە.\nفرۆشتنی چەكەكانی ڕوسی لە ساڵی 2017دا، بە گەشەی 8/5%ی بە بەراورد بە ساڵی پێشووی خۆی، بە ڕێژەی لە 37/7% ملیارد دۆلار گەیشتووە، كە ئەمەش بەرانبەر بە 9/5%ی كۆی فرۆشتنی چەك لە ئاستی جیهاندایە.\nبەوتەی، سێرگەی چیمزۆف بەڕێوبەری گشتی پیشەسازی ڕۆستۆك، ڕوسیا قۆرخكردنی هەناردەكردنی چەكوچۆڵی ئەو وڵاتەی لەئەستۆدایە، كە ڕوسیا لە ساڵی 2018، بڕی 19ملیارد دۆلار چەكی فرۆشتووە.


توێژینه‌وه‌ی نوێ: ئاڵوده‌بوون به مادده هۆشبه‌ره‌كان هاوشێوه‌ی ڤایرۆسی ئایدز له جه‌سته‌دا مه‌ترسیداره\nکانونی یەکەم 09, 2018\nبه‌پێی زانیارییه نافه‌رمییه‌كان و میدیاكانی عێڕاق، مادده‌هۆشبه‌ره‌كان ئه‌م وڵاته‌ی ته‌نیووه، به‌جۆرێك ڕێژه‌ی بازرگانیكردن و به‌كارهێنانی له به‌رزبوونه‌وه‌دایه، به‌پێی زانیارییه‌كان گه‌نجان و كوڕان وكچان تووشی به‌كارهێنان و بازرگانیكردن بوونه‌ته‌وه.\nئه‌ندامی كۆمیسیارانی مافه‌كانی مرۆڤ، فازڵ غه‌ڕراوی رایگه‌یاند، عێراق بووه‌ته بازارێكی پڕ داهاتی مادده هۆشبه‌ره‌كان.ئه‌و ئه‌ندامه‌ی كۆمیسیۆنی مافه‌كانی مرۆڤ، گوتی: ئه‌مساڵ و پار راده‌ی به‌كارهێنان و بڵاوبوونه‌وه و ره‌واجپێدانی مادده هۆشبه‌ره‌كان زۆر زیادی كردووه، به تایبه‌تی له‌ناو كچان و كوڕاندا.گوتیشی: ره‌وشی ئابووری، ئه‌منی و كۆمه‌ڵایه‌تی كاریگه‌ری راسته‌وخۆیان له‌سه‌ر په‌ره‌سه‌ندنی ئه‌و دیارده‌یه هه‌یه.روونیشیكرده‌وه، پێشتر ته‌نیا ئه‌فیون و حه‌شیش هه‌بوون و ئێستا زۆر جۆری دیكه‌ی ترسناكی مادده هۆشبه‌ره‌كان بڵاوبوونه‌ته‌وه.ئاماژه‌شی بۆ ئه‌وه كرد، به‌كارهێنه‌رانی ئه‌و مادده ترسناكانه تاوانی زۆر ترسناك و پێچه‌وانه‌ی دابی گشتیی كۆمه‌ڵگه ئه‌نجام ده‌ده‌ن و كاتێك پاره‌یان به ده‌سته‌وه نامێنێ دزی ده‌كه‌ن بۆ ئه‌وه‌ی بڕێك مادده‌ی هۆشبه‌ر بكڕن.\nله ئاستی عێراقیش، به هۆی هاوسنووری له‌گه‌ڵ ئێران، كه عێراق به ئه‌ف ده‌گا ئه‌منییه‌كا غانستانه‌وه ده‌به‌ستێته‌وه، رۆژ له دوای رۆژ به‌كارهێنانی مادده هۆشبه‌ره‌كان زیاتر بووه و له بازاری ره‌شدا ئه‌و ماددانه له ژێر ناوی جیاجیا ساغ ده‌كرێنه‌وه.\nسه‌رچاوه‌یه‌كی ئه‌منی له پارێزگای زیقار، ڕای گه‌یاند،ن توانییان ژنه بازرگانێكی ماده هۆشبه‌ره‌كان له شاری ناسڕییه، ده‌ستگیر بكه‌ن.\nسه‌رچاوه ئه‌منییه‌كه‌ی پارێزگای زیقار له باشووری عێراق، ڕایگه‌یاندووه، هێزه ئه‌منییه‌كان توانییان بۆ یه‌كه‌م جاره ئافره‌تێك ده‌ستگیر بكه‌ن، كه بازرگانی به ماده هۆشبه‌ره‌كانه‌وه ده‌كات.له‌دوای پرۆسه‌ی ئازادی عێراقه‌وه، بازرگانیكردن به ماده هۆشبه‌ره‌كانه‌وه له پارێزگاكانی عێراق، به‌تایبه‌ت له‌پارێزگاكانی باشوور، ته‌شه‌نه‌ی كردووه.\nئه‌نجامه‌كانی توێژینه‌وه‌یه‌كی نوێ تیایدا هاتووه هه‌ندێك جۆری ترشی ناوكی كه به‌هۆی توشبوون به هه‌ندێك ڤایرۆس له‌سه‌ر بۆهێڵی سه‌ر كرۆمۆسۆمه‌كان گۆڕانكاریان به‌سه‌ردا دێت ئه‌مه واده‌كات هه‌ندێك كه‌س ئالووده‌ی به‌كارهێنانی مادده هۆشبه‌ره‌كان ببن.\nزاناكان له زانكۆی ئۆكسفۆرد و ئه‌سینا گه‌یشتونته ئه‌و ئه‌نجامه‌ی ئه‌و گۆڕانكاریانه‌ی به‌سه‌ر بۆهێڵی سه‌ر كرۆمۆسۆمه‌كاندا دێت كاریگه‌ری له‌سه‌ر چه‌ندین چالاكی جه‌سته‌ی مرۆڤ ده‌بێت و كارده‌كاته سه‌ر گۆڕینی هه‌ڵسوكه‌وت و ڕه‌فتاری و یه‌كێك له‌وانه ئالوده بوونه به مادده هۆشبه‌ره‌كان.\nئه‌م جۆره بۆهێڵه‌ی كه په‌یوه‌ندی به گۆڕانكاری له ڕه‌فتاری مرۆڤدا هه‌یه ناوی HK2 ه و له نزیك ئه‌و بۆهێڵانه‌وه‌یه كه كاریان چاودێری كردنی چالاكیه‌كانی مێشكی مرۆڤه و ئه‌گه‌ری زۆری هه‌یه كه كاربكاته سه‌ر ده‌ماره گوێزه‌ره‌وه‌كان له مێشكدا و به‌تایبه‌ت ده‌ردانی هۆرمۆنی دۆپامین.\nدكتۆر جیكاس ماجیكۆس له زانكۆی ئه‌سینا كه سه‌رپه‌رشتی ئه‌م توێژینه‌وه‌یه‌ی كردوه و ئه‌م بابه‌ته‌شی له گۆڤاری Proceedings بۆ ئه‌كادیمیای نیشتیمانی بۆ زانست بڵاوكردۆته‌وه و ده‌ڵێت"زۆر كه‌س پێیان وایه ئه‌م جۆره ڤایرۆسه كۆنه له جه‌سته‌دا بمێنێته‌وه زیان ناگه‌یه‌نێت به‌ڵام ئه‌م توێژینه‌وه‌یه ڕاستی ئه‌و بابه‌ته‌ی سه‌لماندوه كه بابه‌ته‌كه ته‌واو پێچه‌وانه و ترسناكه و كاریگه‌ری مه‌ترسیدار له‌سه‌ر بۆهێڵی سه‌ر كرۆمۆسۆمه‌كان دروست ده‌كات"\nئه‌م ڤایرۆسه له نێوان مرۆڤه‌كان له كه‌سێك بۆ یه‌كێكی دیكه ده‌گوازرێته‌وه و ئه‌مه‌ش یان ده‌بێته هۆی مردن یان ئالوده‌بوون به مادده هۆشبه‌ره‌كان و هاوشێوه‌ی ڤایرۆسی ئایدز له جه‌سته‌دا مه‌ترسیداره"


كامپبێڵ، له به‌حسه دوورودرێژه‌كه‌یدا ئه‌وه‌ی بۆ ده‌ركه‌وتوه و پێش له‌سه‌ر ئه‌وه داده‌گرێت كه ته‌نها پرۆتینی به‌روبوومی حه‌یوانی خراپه و هۆی سه‌ره‌كی نه‌خۆشیه‌كانه نه‌ك پرۆتینێك كه له میوه و به‌روبوومه ڕووه‌کیه‌كانه‌وه ده‌ست ده‌كه‌وێت. ئه‌و پێ له‌سه‌ر ئه‌وه داده‌گرێت كه پرۆتین بۆ له‌شی مرۆڤ پێویسته و مرۆڤ ده‌توانێت پرۆتینی به‌روبوومی ئاژه‌ڵی به پرۆتینی میوه و به‌روبوومی نه‌باتی جێ بگرێته‌وه، كه ئه‌مه‌ش مرۆڤ له هه‌موو نه‌خۆشیه‌كانی سه‌رده‌م ده‌پارێزێت. بێگومان كامپبێڵ له گۆتره ئه‌م قسه‌یه ناكات، چونكه توێژینه‌وه‌كانی خۆیی و تیمه‌كه‌ی نزیكه‌ی سه‌رجه‌می نه‌خۆشیه‌كانی گرتۆته‌وه. ئه‌و سه‌لماندویه‌تی كه جۆری دووهه‌می نه‌خۆشی شه‌كره كه منداڵ هه‌ر له دایك بونییه‌وه یا هه‌ر له سه‌ره‌تای منداڵیه‌وه تووشی ده‌بێت، په‌یوه‌ندی به خواردنی شیری مانگاوه هه‌یه، كه 87% پرۆتینی (Casein) تێدایه، هه‌روه‌ها بۆ جۆری یه‌كه‌میش كه گه‌وره توشی ده‌بێت به تایبه‌ت كه ته‌مه‌نی ده‌چێته سه‌ره‌وه، واته له چله‌كاندا هۆكه‌ی بۆ پرۆتین ده‌گه‌ڕێنێته‌وه و چاره‌سه‌ره‌كه‌شی هه‌ر به‌دوور كه‌وتنه‌وه‌یه له به‌روبوومی ئاژه‌ڵی. لاپه‌ڕه 6. ئه‌م ڕای وایه هه‌موو نه‌خۆشییه‌كان به خواردن و نه‌خواردنی به‌روبوومی ئاژه‌ڵی ده‌توانیت ده‌رگایان له سه‌ر داخه‌یت و بكه‌یته‌وه. له ماوه‌ی ئه‌و دیراسه درێژخایه‌نه‌ی كه كردویه‌تی، بۆی ڕون بووه‌ته‌وه كه هۆی ویراسی و بوونی جین ڕۆڵیێكی زۆر لاواز ده‌بینێت. ئه‌و نیشانی داوه كه باحسه‌كان سه‌رنجیان له په‌یوه‌ندی 16754 جیندا داوه سه‌باره‌ت به زیاده وه‌زنی، جینه‌كانیان بێده‌نگ كردوون یا له چالاكیان خستون له گیانله‌به‌ری بچكۆله‌ی وه‌كو كرمدا، بۆیان ده‌ركه‌وتوه كه ته‌نها417 له‌وانه كاریگه‌ری جینیان له‌سه‌ر بووه. لاپه‌ڕه 234 . ئه‌و له نه‌خۆشیه‌كانی تریشدا به‌تایبه‌ت له نه‌خۆشی دڵ و شه‌كره‌شدا هه‌ر ڕای وایه، كه جینه‌كان ڕۆڵێكی هێكجار كه‌م ده‌بینن ئه‌ویش له كاتێكدایه كه زه‌مینه‌یان بۆ خۆشبكرێت جا به ئاڵۆزانیان بێت جا ئیدی به نه‌شته‌ری بێت یا به به‌كارهێنانی ( كیمۆسیورۆپی) . ئه‌مه بێ له‌وه‌ی كه ئه‌وه‌ش به‌یان ده‌كات كه (Sir Richard Doll and Sir Richard Peto)، كه له زانكۆی ئۆكسفۆردی به‌ریتانیان، كورته‌یه‌كی چڕوپڕی ئه‌م دیراسه‌یان خسته به‌رده‌می كۆنگریسی ئه‌مه‌ریكی، ئه‌وه‌یان لێهه‌ڵهێنجا كه ته‌نها 2% بۆ 3% ی شیرپه‌نجه‌كان كاریگه‌ری جینیان له‌سه‌ره. لاپه‌ڕه 85. له لاپه‌ڕه 190 دا، منداڵی دووانه كه هه‌مان جینیان هه‌یه به‌نموونه ده‌هێنێته‌وه، كه یه‌كێكیان جۆری یه‌كه‌می شه‌كره‌ی هه‌یه، به‌ڵام ئه‌وی تریان 13% بۆ 33% شانسی تووشبوونی ئه‌و نه‌خۆشیه‌ی هه‌یه. \nهه‌ر وه‌كو پێشتر په‌نجه‌م بۆڕاكێشا كامپبێڵ، پرۆتین بۆ له‌شی مرۆڤ به پێویست ده‌زانێت، به‌ڵام ئه‌و پرۆتینی به‌روبوومی ئاژه‌ڵی به‌باش نازانێت و ئه‌وه‌ی به‌رئه‌نجام كردووه، كه ئه‌و به‌روبوومه زۆر به‌ده‌وڵه‌مه‌ند ده‌زانێت له پرۆتین دا، دواتریش ئه‌و ڕێژه‌یه‌كی دیاریكراوی پرۆتین به‌باش ده‌زانێت تاكو له‌شی مرۆڤ چالاكی لێ وه‌رگرێت. بۆ نموونه ئه‌و ده‌ڵێت مرۆڤ ده‌بێت 10%ی چالاكی له پرۆتین به‌ده‌ست خات، به‌ڵام تێكڕای خه‌ڵكی ئه‌مه‌ریكی 15% تا 16% ی چالاكیان له پرۆتین وه‌رده‌گرن. لاپه‌ڕه 59 .\nتوێژینه‌وه‌كه‌ی كامپبێڵ، ته‌نها گومانێكیشی له‌و ڕاستیانه‌ی كه په‌ی پێبردوه، نه‌هێڵاوه‌ته‌وه و ته‌نانه‌ت له‌سه‌ر خه‌ڵكه ناوخۆكه‌ی یابان و خه‌ڵكه ڕه‌وكردووه‌كه‌ی كه ئێستا له ئه‌مه‌ریكادا ده‌ژین ئه‌وه پیشان ده‌دات، به‌هۆی جیاوازی ژیانیانه‌وه چ له جۆری خواردنیان و چ له هه‌ڵسوكه‌وتنیاندا، چۆن ئه‌مه له سه‌ر باری ته‌ندروستیان كاریگه‌ری خۆی داناوه.\nكامپبێڵ به ورده‌كاری و زانستیانه‌وه له نه‌خۆشیه‌كان و چاره‌سه‌ره‌كانیشی ده‌دوێت، چونكه ئه‌و شاره‌زاییه‌كی گه‌لێك زۆری له سه‌ر خواردن هه‌یه، ئه‌و باوه‌ڕی به وته‌كه‌ی باوكی داووده‌رمان، (Hippocrates) 357 – 460 پێش زاینی هه‌یه، كه وتویه‌تی " ئه‌وه‌ی خواردن نه‌ناسێت، چۆن ده‌توانێت ده‌ردوو نه‌خۆشیه‌كانی پیاو تێبگات"، بۆیه ناسینی به‌روبوومی ئاژه‌ڵی و ئه‌و پرۆتینه‌ی كه له‌وه‌وه ده‌ست ده‌كه‌وێت، گیروگرفتی خه‌ڵكه و هۆكاری نه‌خۆشیه‌كانن. ئه‌و به‌و توێژینه‌وه‌یه‌ی سه‌لماندویه‌تی له هه‌ر شوێنێك خه‌ڵكه‌كه‌ی میوه و به‌روبوومی ڕووه‌كی زۆرتر بخۆن له نه‌خۆشیه‌كان و گیروگرفته‌كانی به‌دوورن. له لاپه‌ڕه 90 دا ده‌ڵێت "له‌و شوێنانه‌ی كه میوه زۆر ده‌خورێت ڕێژه‌ی شیرپه‌نجه‌كان له 5 بۆ 8 جار كه‌متره". باس له ڕۆڵی كاریگه‌ر و گرنگی ڤیتامین (کانزا) كالیسیوێم ده‌كات، كه ئه‌مه‌ش به‌زۆری له خواردنی سه‌وزه‌و میوه چنگمان ده‌كه‌وێت. ده‌ڵێت په‌یوه‌ندی هه‌بوونی کالیسیۆم و پرۆتین له له‌شدا كه هه‌ركامییان به‌ڕێژه‌یه‌كی زیاتر بێت، له‌وی تریان به ڕۆڵی خۆی کارده‌کات، له‌سه‌ر هه‌بوونی نه‌خۆشی شیڕپه‌نجه‌كانی وه‌كو سی و جگه‌ر و قۆڵۆن و گه‌ده و مه‌مكی ئافره‌ت و به‌ردی ناو گورچیله و نه‌خۆشی نه‌رمبوونه‌وه‌ی ئێسقانی مرۆڤ و لوو هاتن له سه‌ر و مێشك. ئه‌م ده‌ڵێت، هه‌بوونی کالیسیۆم پیویسته، به‌ڵام له كاتێكدا كه خه‌ڵكی زۆر به‌روبوومی ئاژه‌ڵی ده‌خوات، كه كه‌مێیه‌كی زۆری پرۆتینی تێدایه، واته له‌شی پرۆتینێكی خه‌زنكراوی زۆری تێدایه، چونكه کالیسیۆمه‌كه ته‌سفیه‌ی ئه‌و به‌شه‌زیاده‌ی پرۆتینه‌كه ده‌كات كه له‌ش پێویستی پێی نییه. خۆ ئه‌گه‌ر کالیسیۆمی ته‌واو له له‌شدا نه‌بێت، ئه‌وا ئه‌و كاته له‌ش ناچاره كه له کالیسیۆمه خه‌زن كراوه‌كه‌ی له‌ش و هه‌تا له‌و کالیسیۆمه‌ش كه له ناو ئێسقاندا هه‌یه كه خودی ئه‌مه‌ش ده‌بێته نه‌رمكردنه‌وه و دواتریش پوكانه‌وه‌ی ئێسقانی له‌ش.\nكامپبێڵ، خوا‌ردنی به‌روبوومی ڕووه‌کی زۆر به پێویست ده‌زانێت، نه‌ك هه‌ر بۆ ئه‌وه‌ی كه پرۆتینمان لێی ده‌ست كه‌وێت، به‌ڵكو له به‌ر ئه‌وه‌ی كه فایبه‌ری تێدایه و فایبه‌ریش یارمه‌تی پاككردنه‌وه‌ی ئه‌و شتاته‌نه‌ی كه له‌ش ناتوانێت هه‌رسێیان كات، ئه‌دات. هه‌روه‌ها ئه‌وه‌ش ده‌سه‌لمێنێت كه خواردنی به‌روبوومی ڕووه‌کی ڕۆڵێكی گه‌وره ده‌بینێت له‌سه‌ر نه‌خۆشی شیرپه‌نجه‌ی قۆڵۆن به‌حوكمی هه‌بوونی فایبه‌ر تیایدا و فایبه‌ریش "ده‌توانێت ئاو له له‌شی مرۆڤ بۆ قۆڵون ڕاكێشێت، كه ئاویش ده‌بێته هۆی جوڵه و گواستنه‌وه‌ی هه‌موو شتێكی تر" لاپه‌ڕه89، ئه‌مه جگه له‌وه‌ی كه بڕی نه‌خۆشی شیرپه‌نجه " 5 جار بۆ 8 جار زیاتره له‌و شوێنانه‌ی كه خواردنی میوه كه‌متره" لاپه‌ڕه 94.\nله لاپه‌ڕه 13 دا ده‌ڵێت " خوا‌ردنی به‌روبوومی ڕووه‌کی و میوه بالانسی كه‌لۆری ده‌كات، تاكو وه‌زنی له‌ش ڕاگرێت یا به‌دوو ڕێگا كۆنترۆڵی وه‌زنه‌كه بكات: یه‌كه‌میان له كه‌لۆری خۆی ڕزگارده‌كات كه له شێوه‌ی چه‌وری له‌شدایه ده‌یكاته گه‌رمداهێنانی له‌ش (Body heat). خه‌زنكردنی كه‌لۆری له له‌شدا وه‌ختی زۆری ناوێت تاكو له‌ش وه‌زنی پێوه دیار بێت. دووهه‌میان خواردنی به‌روبوومی ڕووه‌کی و میوه‌هانی زیاتر یارمه‌تی له‌ش ده‌دات كه له جموجوڵوكردنی وه‌رزشیدا چالاكتر بێت، كه به‌مه‌ش وه‌زنی له‌ش داده‌به‌زێت".\nهه‌ر وه‌كو پێشتر ئاماژه‌م پێكرد، كامپبێڵ به به‌حسه زانستیانه‌كه‌ی سه‌لماندویه‌تی كه پرۆتینی به‌رو بوومی ئاژه‌ڵی ڕۆڵی ئه‌ساسی هه‌یه له هه‌موو نه‌خۆشیه‌كاندا. جا با لێره‌دا گه‌ر به‌كورتیش بێت په‌نجه بۆ هه‌ندێكیان ڕاكێشم و ڕۆڵی پرۆتین بخه‌مه ڕوو:\n1- نه‌خۆشی (MS) كه ئه‌دا له‌مێشکو له ده‌مارو ئه‌ندامه‌کانی دیکه‌ی له‌ش که دواتر ده‌بێته هۆی نه‌رمبوونه‌وه‌ی ئێسقانه‌كانی له‌ش، كامپبێڵ له لاپه‌ڕه 205 ده‌ڵێت : پرۆتین ڕێژه‌ی ئه‌سید زیاد ده‌كات، كه له به‌رامبه‌ریدا له‌ش ناچار ده‌كه‌وێته شه‌ڕه‌وه، چونكه ده‌یه‌وێت بالانسی بڕ‌ی پێویستی پرۆتینی ناوه‌وه‌ی ڕاگرێت. خۆ گه‌ر ڕێژه‌ی پرۆتینه‌كه له زیاده‌دا بوو ئه‌وا له‌ش ناچاره كه كالیسیوێمی زیاتر له‌وه‌دا خه‌رج بكات، بۆ ئه‌مه‌ش جاری واهه‌یه له‌ش ده‌بێت ئه‌و کالیسیۆمه خه‌زن كراوانه‌ی كه له ناو ئێسقانه‌كانی له‌شدایه به‌كار بهێنێت كه به‌مه‌ش ئێسقان نه‌رم ده‌بێته‌وه.\n2- نه‌خۆشی گورچیله كه زۆربه‌ی به‌هۆی هه‌بوونی به‌رده‌وه‌یه، كه هۆكه‌شی خواردنی زۆری به‌روبوومی ئاژه‌ڵیه‌وه‌یه كه ده‌وڵه‌مه‌نده له پرۆتیندا و کالیسیۆمێكی زۆری تیادایه. چه‌ند جۆرێكیش له به‌ردی گورچیله هه‌یه، جۆرێكیان به‌هۆی جینه‌وه‌یه واته ویراسیه، به‌ڵام ئه‌م جۆره زۆر نه‌شازه ئه‌وه‌ی تریان په‌یوه‌ندی به (Urinary Infection)، كه میزه‌چڕكێیه به‌ڵام زۆربه‌یان ئه‌و به‌ردانه‌ن كه له کالیسیۆم و (Oxalate) دروست ده‌بن كه ئه‌مه‌شیان له وڵاته گه‌شه‌سه‌ندوه‌كاندا زۆرن و له وڵاته په‌ره‌نه‌سه‌ندوه‌كاندا ده‌گمه‌نه. لاپه‌ڕه212\n3- نه‌خۆشی له‌بیرچونه‌وه: له كاتێكدا كه پرۆتین له شوێنه كاریگه‌ره‌كانی ناو ده‌ماخدا كۆده‌بێته‌وه له‌شێوه‌ی (Plaques) هه‌روه‌ها كه‌مبوونی ڕێژه‌ی ڤیتامین (Vitamin C and E) كه به‌زۆری ئه‌مانه له‌به‌روبوومی ڕووه‌کی دان، ئه‌م ڤیتامینانه ده‌بنه هۆی كه‌م بوونه‌وه‌ی (Free Radical Activity). هه‌بوونی ڕێژه‌یه‌كی زۆر له ڤیتامین (E) له خوێندا وا ده‌كات كه كه‌متر شتت له‌بیر بچێته‌وه. هه‌روه‌ها كه‌متر له‌ده‌ستدانی بیروهۆش په‌یوه‌ندی به‌ڕاده‌ی زۆری ڤیتامین (Vitamin C and Selenium)ه‌وه هه‌یه، كه ئه‌مانه هه‌ردوكیان ده‌بنه هۆی كه‌مكردنه‌وه‌ی (Free Radical Activity)، ئه‌م دوو ڤیتامینه‌ش C و E (Antioxidants) که ئه‌مانیش له زۆربه‌ی خواردنی به‌روبوومی ڕووه‌کیدا هه‌ن و هاوكات له به‌روبوومی ئاژه‌ڵیشدا هه‌ن. لا 218 بۆ 220.\n4- نه‌خۆشی دڵ و فشاری خوێن : ئه‌مه‌یان له‌لای هه‌موومان ڕوون و ئاشكرایه چه‌وری و شیرینی و سوێریه، كه چه‌وریش به‌و ڕاده زۆرییه له به‌روبوومی ئاژه‌ڵیدایه. خه‌ڵكانێك كه فشاری خوێنیان هه‌بێت 7 جار زیاتر له‌كه‌سانی تر تووشی (Stroke) و 4 جار زیاتر تووشی نه‌خۆشی دڵوه‌ستان و 5 جار زیاتریش مه‌ترسی مردنیان هه‌یه له چاو ئه‌و كه‌سانه‌ی كه فشاری خوێنیان ئاساییه. لا 28 2 The Food Revolution. By John Robinns.\nچ «كامپبێڵ»یش و چ «ڕۆبنس»یش بۆ خۆپارستن له‌و نه‌خۆشیانه یا كه‌مكردنه‌وه‌ی مه‌ترسی مه‌ترسیه‌كانیان له‌سه‌ر ته‌ندروستی مرۆڤ، له سه‌رجه‌می ئه‌و توێژینه‌وانه‌دا كه پێیان هه‌ستاون، ڕۆڵی وه‌رزش و ته‌مارین و جموجوڵی تر به گه‌وره ده‌گرن. بۆ نموونه ڕۆبنس له لاپه‌ڕه 43 و 44ی كتێبه‌كه‌یدا ده‌ڵێت: " ته‌مرینكرد‌ن بۆ نه‌خۆشی شێرپه‌نجه‌ی مه‌مك زۆر گرنگه. له له ڕاستیدا ئه‌و ژنانه‌ی كه له هه‌فته‌یه‌كدا ته‌مرینێك ده‌كه‌ن وه‌كو ڕۆیشتن بۆ 4 سه‌عات به ڕێژه‌ی له سه‌دا 33 مه‌ترسی ئه‌و نه‌خۆشیه كه‌م ده‌كاته‌وه، گه‌ر ماوه‌ی ڕۆیشتنه‌كه درێژبێته‌وه ئه‌وه مه‌ترسیه‌كه زیاتر كه‌م ده‌كاته‌وه".\nهه‌روه‌ها له‌بڵاوكراوه‌ی مانگانه‌ی مانگی ته‌موزو ئاب ((50Enfield over London Borough of Enfield,) توێژینه‌وه‌یه‌ك كه له سوید كراوه، له‌و بڵاو كراوه‌یه‌دا هاتووه و ده‌ڵێت " ئه‌و توێژینه‌وه ئه‌وه‌ی پیشانداوه كه ئه‌وه‌ی زیاتر ته‌مرین ده‌كات دره‌نگتر ده‌مرن. بۆ نمونه 41 هه‌زار پیاوی به‌ته‌مه‌ن له نێوان 45 بۆ 79 ساڵی بۆ 7 ساڵ خراونه‌ته ژێر چاودێریه‌وه كه ئه‌وه‌ی ته‌نها 30 ده‌قیقه ته‌مرینی كردبێت له ڕۆژێكدا به ڕێژه‌ی له سه‌دا 40 مه‌ترسی مرنیان كه‌متر كردۆته‌وه"\nبڕی ئه و پرۆتینه‌ی كه وه‌ری ده‌گرین چالاكی ئه‌نزیمی له‌ش ده‌گۆڕێت، ئه‌مه‌ش واته هه‌بوونی بڕی پرۆتینی زۆر له له‌شی مرۆڤدا به ئاسانی مۆدیفای ئه‌نزیمه‌كه ده‌كات. كه‌مكردنه‌وه‌ی ڕاده‌ی پرۆتینی وه‌رگیراو – وه‌كو ئه‌وه‌ی له هیند له سه‌ر جرجه‌كان كرا- نه‌ك ته‌نها چالاكی ئه‌نزیمه‌كه له ڕێگه‌ی ڕێژه‌ی كه‌می پرۆتینه‌كه‌وه ده‌گۆڕێت، به‌ڵكو زۆر به‌خێرایی و زوو زووش ده‌یكات. ئه‌مه یانی چی؟ كه‌مبونه‌وه‌ی چالاكی ئه‌نزیمه‌كه به هۆی وه‌رگرتنی كه‌متری پرۆتینه‌وه – پرۆتینی ئاژه‌ڵی- كه‌متر ئه‌فلاتۆكسین ده‌گۆرێت بۆ ئه‌فلاتۆكسینی مه‌ترسیدار. لا 52. هه‌روه‌ها پرۆتینی به‌روبوومی ئاژه‌ڵی چارچكردنه‌وه‌ی یا ( وزه‌هێنانه‌وه‌ی) ڤیتامین دی خامۆش ده‌كات، كه ئه‌مه‌ش واته (Supercharged D) له خولقاندنی گه‌لێك سوود و كه‌ڵك كه به جه‌سته‌ی مرۆڤی ئه‌ی به‌خشێت، به‌رپرسیاره. هه‌روه‌ها زیادبوونی کالیسیۆمیش كه به زۆری له شیردایه، ئه‌میش به‌رهه‌مهێنانی (Supercharged D) خامۆش ده‌كات و به‌رده‌وامبوونی ئاستی كه‌مێتی (Supercharged D)ش به‌خێرهاتنی زه‌مینه‌یه‌ك ده‌كات، كه چه‌شنی جیاجیای شیرپه‌نجه میوانداری له‌ش بكات" لا 180-181.\nكامپبێل له توێژینه‌وه‌کانیدا ئه‌وه‌ی بۆ ده‌ركه‌وتووه، كه پرۆتینی به‌روبوومی ئاژه‌ڵی وه‌كو پرۆتینی به‌روبوومی ڕووه‌کی نییه، چونكه ده‌بێته هۆی زیادكردنی ئه‌سید له له‌شدا، زیاد بوونی ئه‌مه‌ش واته ئه‌سیداویكردنی زیاتری خوێنمان و پارچه بچوكه‌كانی ئۆرگانی له‌ش زۆرتر ئه‌سیداوی ده‌بن و له‌شی مرۆڤیش ئه‌م بیئه ئه‌سیداویه‌ی پێ خۆش نییه و هه‌ر له سه‌ره‌تاوه له‌گه‌ڵیدا ده‌كه‌وێته جه‌نگ. بۆئه‌وه‌ی خودی له‌ش به‌بێ لایه‌نی بمێنێته‌وه کالیسیۆم به‌كار ده‌هێنێت، كه ئه‌میش به‌ڕۆڵی خۆی زۆر كاریگه‌ره كه پێویستی به زیاتریش بوو ناچار له ئێسقانه‌وه وه ڕایده‌كێشێت، ئێسقانیش به له‌ده‌ستدانی کالیسیۆم لاواز ده‌بێت و به‌ئاسانی ده‌شكێت، ئه‌مه جگه له‌وه‌ی كه ڕێژه‌ی کالیسیۆمیش له میزیشدا زیادده‌كات. لاپه‌ڕه 205 .\n«جۆن ڕۆبنس» له لاپه‌ڕه 19ی كتێبه‌كیدا له نێوانی ئه‌وانه‌ی كه له سه‌ر به‌روبوومی ڕووه‌کیو ئه‌وانه‌ی كه له‌سه‌ر به‌روبوومی ئاژه‌ڵی ده ژین، به‌راوردێك ده‌كات سه‌باره‌ت به مه‌ترسی نه‌خۆشی له سه‌ریان، ده‌ڵێت :\n* مه‌ترسی كه‌مكردنه‌وه‌ی نه‌خۆشی دڵ بۆ ته‌نها له‌سه‌دا یه‌ك له دابه‌زینی  كۆڵسترۆڵی خوێندا: له سه‌دا 3 بۆ له‌سه‌دا 4 ده‌بێت.\n* ڕاده‌ی كۆڵسترۆڵی خوێن له كه‌سانێکدا كه له‌سه‌ر به‌روبوومی ڕووه‌کی ده‌ژین له‌چاو كه‌سانی تر 14% كه‌متره.\n* مه‌ترسی مردن به نه‌خۆشی دڵ بۆكه‌سانێك كه له‌سه‌ر به‌روبوومی ڕووه‌کی ده‌ژین به به‌راورد به‌كه‌سانی تر  نیواونیوه.\n* ڕاده‌ی كۆڵۆسترۆڵی خوێن بۆ (Vegans) – ئه‌وانه‌ی نه ماسی و هێلكه و هیچ به‌روبوومێكی ئاژه‌ڵی ناخۆن- به به‌راورد به غه‌یری ئه‌وان 35% كه‌متره.\nدیسانه‌وه له لاپه‌ڕه 96 دا ده‌ڵێت " وا خه‌مڵێنراوه ئه‌و نه‌خۆشیانه‌ی كه به‌هۆی زیادخواردنی گۆشت و به‌روبوومی ئاژه‌ڵییه‌وه سه‌رهه‌ڵده‌ده‌ن و پێویستیان به‌داووده‌رمان و چاره‌سه‌ری تره، له به‌ته‌نگه‌وه هاتنی ته‌ندروستیدا له‌سه‌ر بو‌د‌جه‌ی ئه‌مه‌ریكا ساڵانه له نێوانی 60 – 120 ملیارد دۆلار ده‌كه‌ون. ئه‌مه‌ش درێژه‌ی لاپه‌ڕه‌ی پێشووتریه‌تی كه ده‌ڵێت " هه ر‌چۆنێك بێت ڕاستییه‌كه ئه‌وه‌یه، گۆڕانكارییه‌كی به‌ربڵاو له سیسته‌می خواردندا به‌ره‌و كه‌ڵچه‌ری به‌كارهێنانی به‌روبوومی ڕووه‌کی بڕێكی زۆر گه‌وره‌ی پاره له به‌كارهێنانی داووده‌رماندا پاشه‌كه‌وت ده‌كات، كه هه‌ر ئه‌و پاره پاشه‌كه‌وتكردنه، له بایه‌خپێدانی بنچینه‌یی بۆ له‌به‌رچاوگرتنی ته‌ندروستی هه‌موو ئه‌مه‌ریكیه‌ك به‌سه".\nئه‌مه بێ له‌وه‌ی كه به‌كارنه‌هێنانی داوو ده‌رمان له زۆر کاتدا نه‌ك هه‌ر ژیان درێژ ده‌كاته‌وه، به‌ڵكو پارێزگاری له ژیانی ژماره‌یه‌كی زۆری تری خه‌ڵك ده‌كات. بۆ نموونه «كامپبێڵ»یش له لاپه‌ڕه 335 كتێبه‌كه‌یدا ده‌ڵێت " 20% هه‌موو ده‌رمانێكی نوێ به جدی لایه‌نی نێگه‌تیڤی نه‌زانراوی هه‌یه. ساڵانه له ئه‌مه‌ریكادا زیاتر له 100 هه‌زار که‌س له ڕێگه‌ی ئه‌و ده‌رمانه‌ی كه دوكتۆره‌كانیان به ڕه‌چه‌ته بۆیان نوسیوون، ده‌مرن. ئه‌مه‌ش یه‌كێكه له مردنه سه‌ره‌كیه‌كانی خه‌ڵكی ئه‌مه‌ریكی".\nPrevious شیعە بۆ كورد مەترسیە گەورەكە؟!* ….. ئاسۆعەبدوللەتیف\nNext نیگای ئه‌نفال له قه‌سیده‌ی درێژی پرسه‌ی ئاو


روانگه‌ی سووری بۆ مافه‌كانی مرۆڤ: داخستنی نووسینگه‌كانی كوردستان 24ـمان له رۆژئاوا شه‌رمه‌زار كرد\n"هۆشداری دراوه‌ته هێزه‌كانی ده‌رعا ئه‌گه‌ر ده‌ست هه‌ڵنه‌گرن، دۆخه‌كه به‌ره‌و خراپتر ده‌چێت"\nKurdistan24 هه‌ولێر 22:23 2021/09/01\nرامی عه‌بدولڕه‌حمان / به‌ڕێوه‌به‌ری روانگه‌ی سووری بۆ مافه‌كانی مرۆڤ\nسووریا ده‌رعا سووریا روانگه‌ی سووری بۆ مافه‌كانی مرۆڤ\nده‌رعا له‌لایه‌ن سوپای رووسیاوه كۆنڕۆڵ كراوه، فیرقه‌ی سه‌ربازی (15)ـی تایبه‌ت به رژێمی ئه‌سه‌د و میلیشیاكانی ئێرانی، له‌و شاره‌دا بڵاوه‌یان پێكراوه، داوا له خڵك ده‌كه‌ن چه‌ك دابنێن.\nبۆ ئه‌مه ته‌واوی رێگا سه‌ره‌كه‌ییه‌كانی ئه‌و شاره داخراون و ئابڵووقه دراون، له‌مباره‌یه‌وه سه‌ركرده‌ی نوێی هێزه تایبه‌ته‌كه‌ی رووسیا، داوای كردووه، هه‌موو چه‌كداره‌كان پێویسته چه‌ك دابنێن، خه‌ڵكه‌كه‌ش ره‌تی داواكه‌یان كردووه‌ته‌وه.\nهۆشداریش دراوه‌ته ته‌واوی ئه‌و هێزانه، كه ئه‌گه‌ر ده‌ست هه‌ڵنه‌گرن، دۆخه‌كه به‌ره‌و خراپتر ده‌چێت، چونكه هێزه‌كانی رژێم و میلیشیاكانی ئێرانی ، له رێگه‌ی چاندنی بۆمب وتیرۆر و رووبه‌ڕووبوونه‌وه‌ی سه‌ربازی، دۆخی ده‌رعایان شێواندووه.\nرامی عه‌بدولڕه‌حمان، به‌ڕێوه‌به‌ری روانگه‌ی سووری بۆ مافه‌كانی مرۆڤ، له‌باره‌ی ئاڵۆزییه‌كانی ده‌رعا و ده‌ستپێكردنی ئۆپه‌راسیۆنێك، تایبه‌ت به كوردستان 24 رایگه‌یاند، ئه‌و ئاگر به‌سته‌ی كه رووسیا سه‌پاندووێتی، بۆ به‌رژه‌وه‌ندی سوپای رژێم و ئێران و گرووپه میلیشیاكانی نێو ده‌رعایه.\nراشیگه‌یاند، له‌مانگی ته‌مووزی رابردوو، له‌كاتی ئاگربه‌ستدا، به‌هۆی بۆردوومانی سوپای رژێمی سوریا، (22) كه‌سی بێتاوان كوژران، جیا له‌وه‌ش  (6) منداڵ و (4) ژن له‌م ماوه‌یه‌دا كوژراون، وێڕای (26) كه‌سی دیكه‌ش له ریزه‌كانی رژێم و (17) چه‌كداری گرووپه جیاوازه‌كانیش له ده‌رعا كوژران.\nروونیشیكرده‌وه، چه‌كدارانی رژێم، به‌یاوه‌ری میلیشیا هاوپه‌یمانه‌كان له‌گه‌ڵ ئێران، به جل و به‌رگی سه‌ربازی سووریا، به‌شداری له پیلانگێڕییه‌كانی نێو ده‌رعا ده‌كه‌ن.\nجه‌ختیشیكرده‌وه، ده‌رعا نوێنه‌رایه‌تی كێشه‌ی سووریا ده‌كات، ئه‌وان ده‌یانه‌وێت شۆڕشی سووریا بچوك بكه‌ن، گفتوگۆش له‌گه‌ڵ رژێمی سووریا هه‌میشه به‌رده‌وام بووه، هه‌روه‌ك پێشتر له مۆسكۆ و ژنێڤ بینرا.\nله‌باره‌ی داخستنی نووسینگه‌كانی كوردستان 24، له رۆژئاوا، ئاماژه‌یپێكرد، له‌دژی هه‌ڵس و كه‌وتی ئیداره‌ی خۆجێیی له رۆژئاوای كوردستان، به‌یاننامه‌مان ده‌ركرد و ئه‌و هه‌ڵس و كه‌وته‌ی ئه‌وانمان شه‌رمه‌زار كرد، ئازادی رۆژنامه‌گه‌ری ده‌بێت پارێزگاری لێبكرێت، ئه‌گه‌ر باسی دیموكراتییه‌ت بكرێت ده‌بێت پره‌نسیپه‌كانی بپارێزرێت.


سكرتێری حزبی دیموكراتی كوردستان بەم نزیكانە دەچێتە واشنتۆن - تۆڕی میدیایی خەڵک\nسكرتێری حزبی دیموكراتی كوردستان بەم نزیكانە دەچێتە واشنتۆن\nسكرتێری حزبی دیموكراتی كوردستان ڕایدەگەیەنێت ، لە پلانیدایە بەم نزیكانە سەردانی ئەمریكا بكات و لەگەڵ بەرپرسانی ئیدارەی ئێستای ئەمریكادا كۆببێتەوە و لەبارەی كێشە بنەڕەتییەكانی ئێرانەوە قسە بكات.\nخالید عەزیزی، سكرتێری حزبی دیموكراتی كوردستان لە ڕاگەیەندراوێكدا بڵاویكردەوە، كە بەم نزیكانە سەردانی ئەمریكا دەكات و لەواشنتن لەگەڵ بەرپرسانی ئیدارەی ئێستای ئەمریكادا كۆدەبێتەوە و ئەو پەیامە بە دامەزراوە حكومی و سەربەخۆكان و بەرپرسانی ئەمریكا دەگەیەنم، كە كێشەی ئێران تەنیا ڕێككەوتنی ئەتۆمی نییە، بەڵكو كێشەی سەرەكی ئێران نەبوونی دیموكراسی، هەژاری و پێشێلكردنی مافەكانی مرۆڤە.\nئاماژەی بۆ ئەوەشكردووە، كە لە ڕێگای هەندێك دامەزراوەی نزیك لە بەڕێوبەرایەتی ئێستای ئەمریكا، ئەو پەیامەمان بەبەرپرسانی ئەمریكا گەیاندووە، كە گەر لە ڕێككەوتنی ئەتۆمیشدا لەگەڵ ئێران ڕێبكەون ، ئەوا هیچ لە كێشەكان كەم ناكاتەوە و ئێران وەك فاكتەرێكی جدی ئاسایشی لە ئاستی جیهانیدا دەمێنێتەوە.\nئاشكرایكردووە، كە بەداخەوە بەرپرسانی ئەمریكا و ئەوروپا زۆر گوێ لە قسەكانمان ناگرن و هۆكارەكەشی دەگەڕێتەوە بۆ پەرتەوازە بوون و یەكنەگرتنی دەژبەران و ئۆپۆزیسیۆنی كۆماری ئیسلامی و ئێمە تا ئێستا هیچ بە دیل و ئاڵترناتیڤێكمان ڕێكنەخستووە بۆ جێگرتنەوەی كۆماری ئیسلامی و هەر ئەمەش وایكردوە، كە زلهێزە جیهانییەكان زۆر گرنگی بە قسەی ئۆپۆزیسیۆن نەدەن.\nخەڵك- بەرپرسی سیاسی هێزی پارێزگاری حزبی دیموكراتی كوردستان ڕایدەگەیەنێت، بەرەوپێشەوەچوونی باش هەیە بۆ یەكگرتنی دیموكراتەكانی ڕۆژهەڵاتی كوردستان.…\nخەڵك-تەنیا هەورامی بەرپرسی سیاسی هێزی پارێزگاری حزبی دیموكراتی كوردستان ڕایدەگەیەنێت، كۆبوونەوەكان بۆ یەكگرتنەوەی هەردوو دیموكرات بەردەوامە…\nخەڵك- جێگری سكرتێری گشتی حزبی دیموكراتی كوردستان ڕایدەگەیەنێت، لە سی ساڵی ڕابردوودا لە هەرێمی كوردستان نزیكەی 450 تێكۆشەری حیزبە سیاسیەكانی ئێران…\n10 حوزەیران 2021 12.20 pm\nخەڵك- بەرپرسی سیاسی هێزی پارێزگاری حزبی دیموكراتی كوردستان ڕایدەگەیەنێت، ئێران دوای هەڵبژاردنەكان زیاتر بەرەو…\n26 ئاب 2021 12.30 pm\nخەڵك- بەرپرسی سیاسی هێزی پارێزگاری حزبی دیموكراتی كوردستان ڕایدەگەیەنێت، بە دڵنیاییەوە ڕێكەوتنی نێوان هەردوو…


خۆبەڕێوەبەری دیموکراتیک: پێویستە ڕووسیا ڕۆڵی یەکلاکەرەوە ببینێت – RojNews.News\nخۆبەڕێوەبەری دیموکراتیک: پێویستە ڕووسیا ڕۆڵی یەکلاکەرەوە ببینێت\n27/02/2020 - 8:42:39 pm\nچوؤرشەممە, 27 نوف 2019 – 22:00 ڕۆژنیوز – ناوەندی هەواڵەکان\nفەرمانگەی پەیوەندییەکانی دەرەوەی بەڕێوەبەرایەتی خۆبەڕێوەبەری باکورو ڕۆژهەلاتی سوریا لە بارەی لێدوانەکەی سێرگی لاڤرۆڤ وەزیری دەرەوەی روسیا بەیاننامەیەکی دەرکرد.\nلاڤرۆڤ رۆژی سێشەممە لە لێدوانێکدا وتبووی “بەڕێوەبەرایەتی خۆسەر لە بارەی دیالۆگەوە جدی نییە”. لەم بارەیەشەوە فەرمانگەی پەیوەندییەکانی دەرەوەی خۆبەڕێوەبەری باکورو ڕۆژهەڵاتی سوریا بەیاننامەیەکی بڵاو کردەوەو تیایدا هاتووە:\n“لە سەرەتای هێرشەکانی سوپای تورک بۆ سەر هەڕێمەکانی باکور و رۆژهەڵاتی سوریا لە ٩ی تشرینی یەکەمەوە تا ئێستا، دەوڵەتی تورکیا بە پێی ئەو هەوڵ و رێوشوێنانەی رێکەوتنی لەسەر کراوە، بە تایبەت رێوشوێنی ئاگربەست کە جێگری سەرۆکی ئەمریکا لە ١٧ی تشرینی یەکەمدا لە تورکیا ئاشکرای کردبوو، هەروەها رێککەوتنی سوچی کە هەردوو سەرۆکی تورکیا و روسیا دوای ئەوە بە چەند رۆژێک ئیمزایان کردبوو، جێبەجێی نەکردووە.\nبە بیانووی ئاگربەست و گوایا پێکهێنانی ناوچەی ئارام، لە باکور و رۆژهەڵاتی سوریا و بە تایبەت لە تل تەمر و عەین عیسا و رێگای نێودەوڵەتی (M4) هێرشێکی فراوان ئەنجام دەدرێت، لە ئەنجامی ئەو هێرشانەدا ٣٥٠ هەزار کەس ئاوارە بوون، هەروەها بە سەدان کەسی مەدەنی شەهید و بریندار بوون و دیمۆگرافیی ناوچەکەش گۆڕانکاری بەسەردا هاتووە.\nسێرگی لاڤرۆڤ وەزیری دەرەوەی روسیا رۆژی سێشەممە ٢٦ی تشرینی دووهەم لە مۆسکۆ، دووبارە رایگەیاند، “بەڕێوەبەرایەتی خۆسەر لە بارەی دیالۆگەوە جدی نیە”.\nخۆبەڕێوەبەری دیموکراتیکی باکور و رۆهەڵاتی سوریا دەستی بە دیالۆگ کردووە و تا ئێستاش کار و چالاکییەکانی لە چوارچێوەی دیالۆگدا بەردەوامیی هەیە. سەرەڕای ئەوەی قەسەدە پابەندی رێکەوتنی ئاگربەست بووەو لە ناوچە سنورییەکان کشاوەتەوە، لە هەمان کاتدا لە سەر بنەمای ئەو رێککەوتنەی نێوان روسیا و تورکیا، روسیا لەگەل شام کەوتە دیالۆگەوە و هێزەکانی سوپای سوریا لە سەرتاسەری سنوور جێگیر کران، خۆبەڕێوەبەری دیموکراتیک لەم چوارچێوەیەدا کاروچالاکییەکانی بەڕێوە دەبات، هەروەها گەشتی کاروانە سەربازییەکانی هاوبەشی روسیا و تورکیا، بە سەرپەرشتی هێزی سەربازی روسی پەسەند کرا، ئێمەش بە بەردەوامی جەختمان لە چارەسەری و دیالۆگی نیشتیمانی سوریا کردەوە.\nبەڵام ئەوەی ئاشکرا دەبێت، پێویستە رۆڵی روسیا زیاتر چالاک ببێت، چونکە لەگەڵ راستی و دروستی رێکەوتنەکە ناگونجێت، لە سەر ئەم بنەمایە ئێمە وەکو فەرمانگەی کاری دەرەوەی خۆبەڕێوەبەری دیموکراتیکی باکور و رۆژهەڵاتی سوریا بەمەبەستی ئەنجامدانی دیالۆگ لەگەل شام، هەموو رێوشوێنێکمان گرتووەتە بەر و تا ئێستاش ئامادەین بۆ ئەم مەبەستە.\nدوای هەنگاوی ئەرێنیمان، دیالۆگ لەگەڵ شام گرنگ دەبێت، بەڵام لایەنی بەرامبەر تا ئێستا خۆی یەکلایی نەکردووەتەوە، ئەمەش دەری دەخات کە دیالۆگی سیاسییان ناوێت، بۆیە ئێمە دەڵێین پێویستە رۆڵی روسیا چالاکتر بێت.\nئێمە پابەندی ئارامین و دەمانەوێت هێرشەکانی تورکیا بوەستێنن، ئێمە ئەمرۆش ئامادین، پشتمان لە هیچ رێکەوتنێک نەکردووە و هەمیشە دیالۆگێکی روون و ئاشکرامان ویستووە، هەڵوێستمان لەبارەی دیالۆگەوە روون و ئاشکرایە و نەگۆڕاوە، هێچ پەیوەندییەکمان لەگەڵ مانەوەو گۆڕانکارییەکانی ئەمریکا نییە.\nهەروەها ئەو رووداوانەی لە چەند ناوچەیەک روودەدەن، لە چوارچێوەی پاراستنی رەوادایە و روسیا خۆیشی ئەوە دەزانێت کە ئەو ناوچانەی ئەمڕۆ دەبنە ئامانج، لە دەرەوەی رێکەوتنەکانی نێوان روسیا و تورکیادایە، لەسەر ئەم بنەمایە پێویستە لیژنەی لێپرسینەوە لە کردەوەکانی تورکیا کە سەرتاسەری ناوچەکانی سوریا ئەنجامی دەدات، پێک بهێنرێت، بەڵام ئەو لێدوانانەی دوورن لە هەڵوێست و راستییەوە، پشتیوانییەکی راستەوخۆن بۆ ئەنقەرە و چەتەکانی کە بەردەوام بن لە کردەوەکانییان لە دژی سوریا و گەلەکەیدا.”\n“بەپاساوی نابەجێ ڕێگەیان لە چاودێریکردنی پەیمانگەی کوردی بۆ هەڵبژاردن گرت”


ئەگەر پیاوێك لەگەڵ ئافرەتێكى بێگانەدا نامەگۆڕینەوە لەنێوانیاندا هەبێت، پاشان ببن بەخۆشەویستى یەكتر، ئایا ئەم كارە حەرامە؟: ماڵپەڕی وەڵامەکان\nگەنجان و لاوانعیشق و خۆشەویستىئەگەر پیاوێك لەگەڵ ئافرەتێكى بێگانەدا نامەگۆڕینەوە لەنێوانیاندا هەبێت، پاشان ببن بەخۆشەویستى یەكتر، ئایا ئەم كارە حەرامە؟\nئەگەر پیاوێك لەگەڵ ئافرەتێكى بێگانەدا نامەگۆڕینەوە لەنێوانیاندا هەبێت، پاشان ببن بەخۆشەویستى یەكتر، ئایا ئەم كارە حەرامە؟\nئەم كارە دروست نیە چونكە ئارەزووى هەردوولا دەوروژێنێت غەریزە پاڵیان پێوە دەنێت بۆ بەیەكگەیشتن و پەیوەندى، و زۆر ئەو نامەگۆڕینەوەیە فیتنەى لێ دەكەوێتەوە و خۆشەویستى زینا لەدڵدا دەەچێنێ، ئەمەش تووشى داوێن پیسى (فاحشة) ى دەكات، یان دەبێتە هۆكارى تووش بوون بەو تاوانە، ئامۆژگارى ئەوانە دەكەین كەبەرژەوەندى خۆى دەوێت و دەیەوێ بیپارێزێت،بائەو نامە ناردن و قسە كردنانە واز لێ بهێنێت لەبەر خاترى دین و ئابڕووى خۆى. والله الموفق. (الشیخ ابن جبرین رحمه الله)\nڕەفیقەکەم ئافرەتێکى مارە کردوە ئێستا بۆى دەرکەوتوە پێشتر پەیوەندى لەگەڵ کەسی تر هەبووە ئایا دروستە تەڵاقی بدات؟ حوکمی عاشق بوو و خۆشویستنى ئافرەت بۆ ئافرەت چیە بەئەندازەیەک کە نەتوانن بێ یەک بژین؟ من کچێکم لەگەڵ کوڕدا قسە دەکەم ئامۆژگاریم بکەن چۆن خۆم ڕزگار بکەم؟ من مێردم هەیە بەس قەت خۆشیم لێ نەبینیوە ، ئێستا كوڕێكى ترم خۆش ئەوێت ئایا گوناهى من چیە؟ من گەنجێکم خۆش دەوێت و داوای لێ کردووم لەگەڵی بچمە دەرەوە بەڵام من نازانم چ بکەم و دەترسم بۆیە داوای یارمەتیتان لێ دەکەم\nسەردان: ١,٦١٣ بەش: عیشق و خۆشەویستى\nپرسیاری دواترحوکمی كۆبوونەوە لە ماڵی مردوو بەمەبەستی سەرخۆشی كردن چیە؟پرسیاری پێشترحوكمی لەبەركردنی ئەو جل وبەرگانە چی یە كە وێنەی تێدایە؟


داهاتووی پرسی نەتەوەیی لە ڕۆژھەڵات (٤) - قەڵەم\nتاریخ ایجاد در سه شنبه, 30 ارديبهشت 1399 06:53\nپرسی نەتەوەیی کورد پرسێکی دواکەوتووە، مەبەستم ئەوە نییە کە وەک زۆرێک لە چەپ و کۆمۆنیستە کورد و فارسەکان ئەڵێن خواستێکی کۆنەپەرستانەیە، نەخێر پرس و خواستێکی تەواو مەشرووعە، بەڵام لەباری زەمانییەوە کەوتۆتە دواوە.\nلەبەشی پێشوودا هەوڵمدا بەپێی توانا و گونجاو لەگەل فۆڕمی ئەم یادداشتانە وێنایەک لەم سەردەمەی ئێستا تێیدا دەژین بە دەستەوە بدە. ئەوەش لەو ڕووەوە بوو کە ئێران و بە دیاریکراویش ڕۆژهەڵات بەشێکن لە گشتییەتی ئەم سیستەمە جیهانییە.\nلەنێوان ساڵانی ١٨٧٠ تا ١٩٢٠ دەیان دەوڵەت نەتەوەی نوێ بەس لە ئەورووپادا بوون بە خاوەنی سنووری قانوونیی خۆیان، ئەمەش جگە لە هەڵوەشانەوەی سۆڤییەت و دابەشکارییەکانی باڵکانە کە لە دووای ١٩٩٠ دێنە ئاراوە. پرسی نەتەوەیی کورد، ئەرکێکی دیمۆکراتیک و ڕەوایە کە ئەبووا سەدەیەک پێش ئێستا ڕاپەڕێندرایەت، یان لانیکەم هەر ئەبووا ئەزموونی کۆماری کوردستان سەری بگرتایە.\nڕووی ئەم یاداشتانە لە داهاتووە و هەوڵی بۆ خەسارناسیی ڕابردوو نییە بەس وەکوو خۆم کێشەی سەرەکی بە نەبوونی عەقڵانییەتی مۆدێڕن لە کومەڵگای کورستاندا دەزانم. وەک بێنێدیکت ئەندرسۆن لە کتێبی (Imagined Communities) دەڵێ تا ساڵی ١٦٠٠ی زایینی ٢٠٠میلیۆن ناونیشان کتێب لە سەرانسەر جیهاندا بڵاو کراوەتەوە، ئیتر بەراوردی بکەن لەم ڕێژەیە چەندەی بەر کوردستان کەوتووە هەر ئەوندەش مەعریفە و عەقڵانییەتی سیاسی و مۆدێڕنی بەر کەوتووە. کێشەکە کاتێک قووڵتر دەبێتەوە کە هەتا ئێستاش ئەم کۆمەڵگایە نایەوێ یاخود ناتوانێ عەقڵی شوانکارەیی تێپەڕێنێت.\nقسە لەسەر تاکی کورد نییە، تاکی کورد لەوانەیە بتوانێ باڵاترین مەدالیای بیرکاری وەربگرێت، نۆبڵێ ئەدەبیات، نۆبڵی ئاشتی، ببێتە سەپرستی ناسا یان هەر جۆرە پلەیەکی باڵای مەعریفی و زانستی، بەڵام عەقڵ و عەقڵانییەتی گشتی و کۆیی ئێمە هێشتا شوانکارەییە. ئەوەتا باشوور نزیکەی سی ساڵە بەدەست کوردەوەیە هەتا ئێستەش نەک هەر نەیانتوانیوە کەمترین گەشە بە ژێرخانە ئابوورییەکانی بەجێماو لە سەردەمی بەعس بدەن بگرە پاشەکشێشیان پێکردووە. ئێستەش ئێمە نازانین چ جۆرە ئابوورییەک بەڕێوە دەبەن. ئەگەر مەجال هەبێت لە درێژەی باسەکاندا دێمەوە سەر باسی باشوور کە لەم سی ساڵە زێڕینەدا ئەیانتوانی چ وەرچەرخانێکی گەورەی ئابووری بخولقێنن بەڵام عەقڵیان پێی نەشکاو ئەو هەموو کات و وزە و پۆتەنشێڵە جوانەیان دا بە بادا.\nهەتا ئێستاش مرۆڤی کورد (دیارە مەبەستم تاک نییە) هەر ئەو سووژە حەپووحۆلەی سازی ناسازی هێمنە کە خۆیشی نازانێ چییە، خۆیشی گومانی ھەیە کە ھەیە یان نیە! مەبەستم تەحقیرکردن و سووکایەتیکردن بە کورد نییە، مەسەلە ئەوەیە کە لەو ڕووەوە پرسی نەتەوەیی لەباری زەمانییە دواکەوتووە لەباری کردەییشەوە ڕاپەڕاندنەکەی سەدان جار لە سەدەیەک پێش ئێستە قورستر بووەتەوە و کورد بۆ ڕاپەڕاندنی عەقڵانیی ئەم پرسە مەشرووعە چەندقاتی نەتەوەکانی دەوروبەری خۆی پێویستی بە عەقڵانییەتی مۆدێڕنە. ڕاپەڕاندنی ئەم پرسە قورستر بۆتەوە چونکە لەگەڵ هەر جووڵەیەکی سیاسی ئەبێ لۆژیکی قازانجی سەرمایەی نێودەوڵەتی و هێزەکانی لەپێش چاو بگرن، قورستر بۆتەوە چونکە ئەمڕۆ تەنانەت بەنیسبەت سەردەمی کۆماریشەوە جۆری چەکووچۆڵی دوژمن و شێوازەکانی جەنگ دەیان وەرچەرخانی گەورەی بەسەردا هاتووە. ئەمەش جگە لە مەسەلەی ئابوورییە، چونکە ئەگەر ئەم پرسە کاتی خۆی ڕاپەڕێندرایەت کوردیش وەکوو هەموو نەتەوەکانی تر لەگەڵ تێپەڕینی کات سیستەمە ئابوورییەکانی تاقی دەکردەوە و بە چاک یان خراپ بەشێک بوو لە ئابووری جیهان. بەڵام پرسی نەتەوەیی دوا کەوتووە و پرسی ئابووریی ئێحتماڵیی داهاتوویشی هاتۆتە سەر.\nئەم پرسی ئابوورییەش بەڕادەیەک گرنگە کە تەنانەت زۆربەی حیزبەکانی ڕۆژھەڵات بەپێی تایبەتمەندییەکی ئابووری، کۆمەڵێ سنووریان بەدەوری خۆیاندا کێشاوە.\nمنیش لام وایە حیزب و ڕێکخراو بکەری سیاسیی ڕاپەڕاندنی پرسی نەتەوەییە، هەر ئەم ڕێکخراوانەی کە ئێستا لە ساحەی سیاسیی ڕۆژھەڵات چالاکن، ئەڵبەت ئەمە بەو مانا نییە کە ئەم حیزب و ڕێکخراوانە عەقڵانی بن یاخود باوەڕم بە کۆمەڵگای مەدەنیی ناوخۆ نەبێت. بەڵام وایدانێن کۆمەڵێک گەنجی شۆڕشگێڕ و خوێندەوار و تازەنەفەس دێن و رێکخراوێکی تازە دادەمەزرێنن، ئەتوانن چ شتێکی تازە بکەن بە پێڕەو پڕۆگرامی ڕێکخراوەکەیان کە لەم دە حیزب و ڕێکخراوەدا بوونی نەبێت. بەم شێوەیە کە ئەم حیزبانە تەنانەت پێگەی هێماییان بەسە بۆ لەناو بردنی هەموو دەنگ و وزەیەکی نوێ.\nڕاپەڕاندنی پرسی نەتەوەیی تەنها بە پێکهاتنی بەرەیەکی تەواو یەکگرتوو جێبەجێ دەکرێت کە هەموو حیزب و لایەن و سازمانە گەورە و بچووکەکان و تەنانەت کەسایەتییە سەربەخۆکانیش بەشێوەیەکی تەواو دێموکراتیک خۆیانی تێدا ببیننەوە. بەجۆرێک کە هەم لە دیپلۆماسی لەگەڵ دنیای دەرەوەدا و هەم لە پێوەندی لەگەڵ پارچەکانی تری کوردستاندا بەشێوەی گشتییەتێکی یەکپارچە بەناوی کوردی ڕۆژهەڵات تەعامول و سیاسەت بکرێت.\nبەڵام ئێمە کاتێک سەیری ئۆپۆزسیۆنی ڕۆژهەڵات دەکەین سیمایەکی لەڕ و لاواز و پەڕاوێزکەوتوو و پێکناکۆک دەبینین کە لە بێڕێزانەترین حاڵەتی مومکیندا کەس حسێبی هیچیان بۆ ناکات. هەرچەند لەم چەند ساڵانەی دواییدا کۆمەڵێ هەوڵدراوە، بەڵام هێشتا مەودایەکی یەکجار زۆرمان هەیە بۆ وەڕاستگەڕانی ئەو گشتییەتە.\nحیزبی دێموکرات (حدکا)، حیزبی دێموکرات (حدک) کۆمەڵەی شۆرشگێر، کۆمەڵەی زەحمەتکێشان، حیزبی کومونیستی ئێران، پەژاک، پاک، سازمانی خەبات، یەکیەتی شۆڕشگێرانی کوردستان (ئەگەر جەریان یان سازمانێکم لەبیر چووە تکایە بڵێن با زیادی بکەم). ئەمە ئەو هێزانەن کە بە دیاریکراوی لە جوگرافیای ڕۆژھەڵاتدا چالاکن و کەم یان زۆر لایەنگر و خەڵکی خۆیان لەگەڵدایە و خاوەنی پێگەیەکی ڕێژەیین.\nهەموو ئەم حیزبانە جگە لە پەژاک، هەرچەند بەبڕێک جیاوازییەوە، بەڵام پێکڕا لەسەر پرسی نەتەوەیی کۆکن و تێکۆشانی بۆ دەکەن، بەڵام ئەو خاڵە سەرەکییەی کە ئەم لایەنانە هەوڵ ئەدەن خۆیانی پێ لەیەکتر جیا بکەنەوە پێڕەو پڕۆگرامی ئابوورییە.\nلە بەشەکانی داهاتوودا هەوڵ ئەدەم باسی زەروورەتەکان، دەسکەوتەکان و کێشەکانی بەردەم پێکهێنانی ئەو گشتییەتە یەکپارچەیە بکەم و ئەوەی کە ئەساسەن جیاوازیی نێوان ئەم لایەنانە چەندەی لەڕووی فکری و ئایدۆلۆژیکەوەیە و چەندەشی زیاتر مەسایلی شەخسیی سەرکردایەتیی لایەنەکانن.\nئەم چوار چەمکە، سۆسیالیزمی دیموکراتیک، سۆسیال دیموکراسی، حکوومەتی کرێکاری، کۆدار، ئەو چوار خاڵە سەرەکییە جیاکەرەوەی حیزبەکانی ڕۆژھەڵاتن. با بزانین ئەساسەن ئەم چەمکانە چەندە کۆنکرێت و بەپێی واقعیەتەکانی سەردەم و ئیمکانات و ژێرخانە ئابوورییەکانی ڕۆژهەڵاتن و چەندەیان لە وەهم و بۆشاییدا دەژین.


توركیا چاره‌نووسى ته‌رمه‌كه‌ى خاشقچی ئاشكرا كرد - اخبار العراق\nاخبار العراق » كوردى » توركیا چاره‌نووسى ته‌رمه‌كه‌ى خاشقچی ئاشكرا كرد\nتوركیا چاره‌نووسى ته‌رمه‌كه‌ى خاشقچی ئاشكرا كرد\nڕۆژنامه‌ى “سه‌باح”ى توركی نزیك له حكوومه‌تى توركیا، ئاشكراى كرد، ئه‌و سامپڵانه‌ى لێكۆڵه‌ره توركه‌كان له ئاۆه‌ڕۆی نزیك كونسڵخانه‌ى سعوودیه له ئیستانبول وه‌رگیراون، ئاسه‌وارى ماده‌ى ئه‌سیدیان پێوه ده‌ركه‌وتووه.\nڕۆژنامه‌كه له ڕاپۆرتێكدا ئاماژه‌ى به‌وه داوه، كه بكوژانى خاشقچی، ته‌رمه‌كه‌یان پارچه پارچه كردووه و پاشان له ناو “ئه‌سید”دا، له‌ناویان بردووه و كردوویانه به ئاوه‌ڕۆدا.\nپێشتر به‌رپرسانى توركیا و له‌نێویاندا، ڕاوێژكارێكی ڕه‌جه‌ب ته‌یب ئه‌ردۆگان، سه‌رۆكى توركیا ڕایان گه‌یاندبوو، كه لۆژیكترین شیكردنه‌وه بۆ ته‌رمه‌كه‌ى جه‌مال خاشقچی ئه‌وه‌یه، له ناو ماده‌ى “ئه‌سید”دا له‌ناو براوه.\nلە رۆژی 2/ 10/ 2018ـەوە جەمال خاشقجی، نووسەر، رۆژنامەنووس و هاووڵاتیی سعوودیە لە ئیستانبوڵ ون بووە و رۆژی شەممە 6/ 10/ 2018، ئاژانسی (رۆیتەرز) لە زاری ژمارەیەک بەرپرسی تورکیا بڵاوی کردەوە، کە خاشقجی لەناو کونسوڵخانەی سعوودیە کوژراوە.\nدواى 18 ڕۆژ، له رۆژی شەممە 20/ 10/ 2018، ئاژانسی هەواڵی سعوودیی فەرمی، بڵاوی کردەوە، کە جەمال خاشقجی، لەگەڵ ژمارەیەک هاووڵاتیی وڵاتەکەی لەناو کونسوڵخانەی ئەو وڵاتە لە ئیستانبوڵ بە دەست بەشەڕ هاتووە و دواتر به‌و هۆیه‌وه، گیانى له‌ده‌ست داوه.\nمیدیاكان و زۆرێك له وڵاتان، محه‌ممه‌د بن سه‌لمان، جێنشینی شاى سعوودیه، به‌وه تۆمه‌تبار ده‌كه‌ن، كه فه‌رمانى كوشتنى ئه‌و ڕۆژنامه‌نووسه‌ى داوه.\nروحاني: نذكر الرياض وأبوظبي بأن عدم احتلالهما من قبل صدام حسين يعود لحكمتنا


تورکیا بەدوای چی دا ئەگەڕێت\nمسته‌فا شێخ محه‌مه‌د\nزۆر پێویستە بزانین کە تورکیا بەدوای چیدا ئەگەڕێت، بەتایبەت کە جموجۆڵە سەربازیەکانی تورکیا بەمەبەست خەڵکی سڤیل ئەکەنە ئامانج.\nتورکیا لە ئێستادا، ووڵاتێکی پەراوێزخراوە، لە ئاستی جیهانی و ناوچەیی، لە هاوکێشە و ئاڵوگۆرە سیاسیەکانی ناوچەکە، رۆڵی تورکیا ڕۆڵێکی پەراوێز خراوە، بەرونی لە سیاسەتی ئەمریکا ئەورپا ئەبینرێت، ئەمە تورکیای خستۆتە دۆخێک وەک گایەکی هار مامەڵە ئەکات.\nنزیکەی بۆ سێ ساڵ ئەچێت، پەیوەندیەکی گەرموگوڕی سیاسی کە لە چوار چێوەی نەخشە ڕێگایی ستراتیجی جێکەوت بێت لە نێوان ئەمریکا _ تورکیا روینەداوە، دوای سەردانی جۆبایدن جێگری پێشوی سەرۆکی ئەمریکا، لە 2016 نیازەکانی تورکیا ئاشکرابون، دواتر پلە بە پلەی پەراوێزخستن رویدا، لەو سەردانە دا جۆبایدن ئیدانەی هەڵوێستی حکومەتی تورکیای کرد، لە دەربارەی پێشێل کردنی مافەکانی مرۆڤ، لە ئاماژەیەکی قوڵدا گوتی [ رەنگە دەرفەتەکان بەفیرۆ بچن] کەواتە تورکیا لە ئاستی سیاسەتی نێودەوڵەتان و ناوچەی بەدوای پێگەیەک دا ئەگەرێت.\nئێستا تورکیا لە سوریا و عێراق لە سێ ئاست پێشێلکاری گەورە ئەکات.\nیەکەمیان کوشتن و جینۆسایدی خەڵکی سڤیڵ.\nدووەمیان تێپەراندنی سنورەکان و بنپێ خستنی سەروەری دوو ووڵاتە.\nسێیەمیان دەستێوەردانە لە کاروباری وڵاتانی دراوسێ و دزینی سامانەکەیانە، ئەوەش ئایندەی دەخاتە بەردەم تەگەری زۆر گەورە.\nتورکیا دەیەوێت بە داگیرکردنی باشور و رۆژئاڤای کوردستان بگەرێتەوە سەر مێزی گفتوگۆکان و بێ دەسکەوت نەبێت، ئەویش دوای ئەوەی داگیرکاری ئەنجام ئەدات، پێیوایە هیچ دەوڵەتکی دیکە ئامادە نیە لە بەر خاتری عێراق و سوریا کێشە لە گەڵ تورکیا دروست بکات، سەدامیش لە کاتی داگیرکردنی کوێت هەمان بڕوای هەبو.\nهەروەها تورکیا دوای جەنگی جیهانی یەکەم بەشێوەیەکی بەردەوام لە ئاستی ناوخۆیی و دەرەکی کەمپینی (ئالایەتی موسڵ بەشێکی دانەبڕاوە لە تورکیایی) بەرێوەبردوە، ئەوەش لە زهنەتی دەوڵەتی تورکیا ناسڕدرێتەوە، تا بمێنێت.\nتورکیا لە سەر ئەو بنەمایە درێژە بە داگیرکاریەکەی ئەدات، دەیەوێت لە رێگای بۆردومانی خەڵکی سڤیل ئەو پەیامە بگەینێت و ڕای گشتی عێراقی و جیهانی هەڵسەنگێنێت، ئاخۆ ئەکرێت سنوری داگیر کاریەکانی تا کوێ بباتە پێشەوە، تا ئێستا بە مەبەست بێت یان بێ مەبەست، ئەمریکا و عێراق و نەتەوە یەکگرتوەکان و هەموو لایەک بێ دەنگیان هەڵبژاردوە، بەڵام بەدڵنیاییەوە، رۆژێک جڵەوی دەسەڵات دارانی تورکیا ئەکرێت، واوەیلا لەو رۆژەی کە فرینی تورکیا لە کایەیی ئاسمانی هەرێمی کوردستان و رۆژئاڤا قەدەغە ئەکرێت، سەربازانی تورک توشی چ دۆخێک ئەبنەوە.!\nتورکیا و پەکەکە، بەهۆی بێ ئاگایی بیت، یاخود بەهەر هۆیەکی دیکە، هەندێک پێیان وایە هاتنی تورکیا بۆ هەبوونی پەکەکە ئەگەرێتەوە، ئەو سیاسیانە، یان بێ ئاگان، یان ئاگاداری ستراتیجیەتی تورکیا نین، یان دەیانەوێت خۆیان و گەلیش بگەوجێنن، ئایا ئەوان نازانن کە لە باشیک و جەرابلس و ئیدلب یەک پەکەکەی لێنیە، بەڵام تورکیا بەهێزی زۆر ئامادەییە ؟!\nئاشکرایە پەکەکە کێشەکە نیە، بەڵکو بیانوەکەیە، تورکیا ئەیەوێت بەو بیانوە بێتە ناوەوە، و دەسکەوت بچنێتەوە، بەڵام ئەگەر ئەوەش نەبێت تورکیا هەردێت، بۆ بیرهێنانەوە لە نەوەدەکان و سەرەتای دوو هەزارەکانیش تا بەمرۆ ئەگات، تورکیا هەمیشە هەرەشەی داگیرکاری کردوە، بەبیانوی پاراستنی تورکمان، تورکیا نایەوێت ئاشتی لە گەڵ کورد بکات، کاتێک لە 2015 بە بیانوی کوشتنی دوو پۆلیس پرۆسەی ئاشتی لە گەڵ کورد و پەکەکە تێکدا، ئەردوگان ستراتیجیەتی داگیر کاری دامەزاندبو، تورکیا نەی ئەتوانی لە دۆخی ئاشتی بیانوو پەیدا بکات و پشتگیری داعش بکات، بۆ بێ لایەنکردنی تورکیا لەو رەوشە نوێیە، عەبدوڵا ئۆجەلان و پەکەکە تا ئاستی دانانی چەک دەستی ئاشتیان بۆ دەوڵەت درێژ کردبو، لە رێکەوتنی دۆڵمە باخچە.\nکەواتە ئێستا ئاشکرایە، سەدان بەڵگە هەنە نیشانی ئەدەن، تورکیا هەم لە ناوەی هەرێم هەیە و دەیەوێت ئامادەیەکەی بگۆرێت بۆ ئامادەیی سەربازی، ئەوەش هەنگاوێکە، سەرناکەوێت.\nبەڵام ئەوەی سەیرە، مرۆڤ ناتوانێت لە گەڵ بانگەشەکانیان بۆ کوردایەتی پێکەوەی ببەستێتەوە، بێ دەنگی و بێ هەڵوێستی ئەو تایپە بڕیار بەدەستەی هەرێمی کوردستانە، بۆ دەوڵەتێکی داگیر کەر، کە دەشزانن، هاتنی تورکیا واتای دۆڕانی یەکجاریانە لە هەموو روێک.


نیعمه‌ته‌كانى زستان - كوردی سۆرانی\nPDF 229.1 KB 2019-05-02\n﴿ نِعَمُ الشتاء ﴾\nخواى گه‌وره خۆى خاوه‌نى رِۆژ وساڵ و وه‌رزه‌كانه، به‌ڵام به‌پێى یاساى خواى په‌روه‌ردگار هه‌موو وه‌رزێك تایبه‌تمه‌ندى خۆى هه‌یه، وه‌رزى زستانیش به‌هۆى رِۆژى كورت و شه‌وى درێژیه‌وه، وه‌رزێكى دڵگیر و خۆشه به‌لاى ئیمانداره‌وه، چونكه له رِۆژه‌كه‌یدا به‌رِۆژوو ده‌بێت و ماندوو نابێت، ده‌توانێت درێژیى شه‌وه‌كه‌شى بكاته هه‌لێك بۆ په‌رستنى خواى گه‌وره و ئه‌نجامدانى شه‌ونوێژ، چونكه ئه‌وه‌نده كاتى بۆ ده‌رِه‌خسێت كه بخه‌وێت و شه‌ونوێژیش بكات، به‌پێچه‌وانه‌ى شه‌وانى هاوین كه ئه‌وه‌نده كورته به‌ته‌واوى به‌شى خه‌ویش ناكات، بۆیه خه‌ڵكى زۆرجار له نیوه‌رِوان ده‌خه‌ون، له‌م باره‌شه‌وه فه‌رمووده‌یه‌كى جوانمان پێگه‌یشتووه له هاوه‌ڵى به‌رِێز (أبو سعيد الخدري)ه‌وه كه له موسنه‌دى ئه‌حمه‌د و به‌یهه‌قیدا گێرِدراوه‌ته‌وه كه فه‌رموویه‌تى:(الشتاء ربيع المؤمن، طال ليله فقامه وقصر نهاره فصامه) واته: به‌هارى رِاسته‌قینه‌ى ئیماندار زستانه، هۆكارى ناونانى زستانیش به به‌هار له‌وه‌دایه-وه‌كو (ابن رجب الحنبلي) فه‌رموویه‌تى- كه‌سى ئیماندار له باخه‌كانى خواپه‌رستندا ئه‌گه‌رِێت و، له گۆرِه‌پانى عیباده‌تدا ئه‌سپى خۆى تاوده‌دات، دڵیشى خاوێن ده‌كاته‌وه له باخچه‌ى ئه‌و كاره‌چاكانه‌ى بۆى ئاسان ده‌بێت له‌و وه‌رزه‌دا، چونكه رِۆژووه‌كه‌ى به‌بێ تینوێتى و برسێتى به‌سه‌ر ده‌چێت و، تێیدا هه‌ست به ماندوێتى ناكات.\nهه‌روه‌ها له موسنه‌دى ئه‌حمه‌د و(الترمذي) دا هاتووه، كه ئه‌بو هوره‌یره فه‌رموویه‌تى: ئایا ده‌ستكه‌وتى ساردو بێ ماندووییتان پێ پیشان بده‌م؟ رِۆژووى زستان.\nمه‌به‌ستى ئه‌بوو هوره‌یره‌ش رِه‌زاى خواى لێبێت له ده‌ستكه‌وتى سارد ئه‌وه‌یه: ئیماندار ده‌توانێت به‌بێ شه‌رِ و مه‌ترسى كوژران و برینداربوون قازانج و خێرى زۆرى ده‌ست كه‌وێت.\nهه‌روه‌ها ده‌گێرِنه‌وه ئیبنو مه‌سعود رِه‌زاى خواى لێبێت فه‌رموویه‌تى: به‌خێربێت زستان، وه‌رزى زستان به‌ره‌كه‌تى تێدا داده‌به‌زێت، شه‌وى درێژه بۆ شه‌ونوێژ و رِۆژى كورته بۆ رِۆژووگرتن.\nهه‌روه‌ها عوبه‌یدى كورِى عومه‌یر ده‌یفه‌رموو: ئه‌ى په‌یرِه‌وانى قورئان زستانه و شه‌وتان درێژبوویه‌وه بۆ قورئانخوێندن، رِۆژتانیش كورت بوویه‌وه بۆ رِۆژووگرتن، شه‌ونوێژى زستان به‌رانبه‌ر رِۆژووى هاوینه.\nهه‌ربۆیه موعازى كورِى جه‌به‌ل خواى لێ رِازى بێت، له‌كاتى سه‌ره‌مه‌رگدا ده‌گریا و ده‌یفه‌رموو: من ده‌گریم بۆ له‌ده‌ستدانى تینوێتى رِۆژه گه‌رمه‌كان و، شه‌ونوێژ له شه‌وه سارده‌كانى زستان و ئاماده‌بوونى بازنه‌كانى یادى خواى گه‌وره.\nبه‌ڵام مه‌خابن حاڵى ئێمه و ئه‌وان زۆر جیاوازه، ئه‌وان پێشوازى زستانیان به‌م شێوه ده‌كرد و وه‌كو هه‌لێك ته‌ماشایان ده‌كرد بۆ خواپه‌رستن و، چێژیان له‌و شه‌وه درێژانه ده‌بینى بۆ موناجات و لێپرسینه‌وه له‌گه‌ڵ ده‌روونه بێ گه‌رده‌كانیاندا، ئه‌و ده‌روونانه‌ى كه پێغه‌مبه‌ر صلى الله عليه وسلم به‌ئاوى سازگارى وه‌حى پاراوى كردبوویه‌وه، بۆیه له عیباده‌ت تێرنه‌ده‌بوون و بچووكترین تاوانیان به‌لاوه وه‌كو چیاكان وابوو كوتوموت به‌پێچه‌وانه‌ى ئێمه كه كه‌مترین عیباده‌تى خۆمان به‌زۆر ده‌زانین و پێمان وایه ئیسلام قه‌رزارى ئێمه‌یه و هیچمان نه‌هێشتووه‌ته‌وه، ئه‌مه‌ش له‌كاتێكدایه كه ئێمه فه‌رمانمان پێكراوه شوێن كه‌وتووى هاوه‌ڵانبین و بیانكه‌ینه پێشه‌نگى دونیا و دوارِۆژمان، گه‌ر سه‌یریشت له شتێك دێت سه‌یرت له‌وه بێت كه له به‌رانبه‌ر ئه‌م دیمه‌نه كاریگه‌رانه له ژیانى هاوه‌ڵاندا كه ده‌بوو وه‌كو پێشه‌نگێك ته‌ماشا بكرایه، زۆرێك له موسوڵمانانى ئه‌م سه‌رده‌مه ته‌ماشاى شه‌وه درێژه‌كانى زستان وه‌كو هه‌لێك ده‌كه‌ن بۆ بینینى زنجیره و فلیمه‌كانى ته‌له‌فزیۆن و سه‌ته‌لایت، یان دانیشتن به‌رانبه‌ر ئینته‌رنێت و كات كوشتن به چات و یانه‌ى ماڵپه‌رِه‌كانه‌وه تا به‌ره‌به‌یان، یان له‌باشترین حاڵه‌ته‌كاندا بۆ سه‌ردان و ئاخاوتنى بێ سوود، پرسیارى گرنگیش لێره‌دا ئه‌وه‌یه بۆچى ئه‌وه‌ى هاوه‌ڵانى ده‌ترساند و خه‌وى له‌چه‌و ده‌تۆراندن ئێمه ناترسێنێ، ئایا ئێمه پێویستى زۆرترمان نیه به‌و عیباده‌تانه‌ى ئه‌وان شه‌وه سارده‌كانى زستانیان پێ ئاوه‌دان ده‌كرده‌وه و، له رِۆژوو گرتنى رِۆژه گه‌رمه‌كانى دورگه‌ى عه‌ره‌ب چێژیان ده‌برد، سوێند به‌خوا هه‌موو كێشه‌كانى موسوڵمانان له‌م سه‌رده‌مه‌دا پێویستیان به ئیمانێكى پته‌وى وه‌كو ئیمانى هاوه‌ڵان هه‌یه، ئیمانێك كه پاڵنه‌ر بێت بۆ چاكه‌ى به هه‌موو جۆره‌كانییه‌وه، دوورخه‌ره‌وه‌ش بێت بۆ خراپه به‌هه‌موو جۆره‌كانییه‌وه، چونكه بیروباوه‌رِى هاوه‌ڵان بزوێنه‌ر بوو بۆ هه‌موو كارێك له به‌رژه‌وه‌ندى ئیسلام و موسوڵماناندا بێت، ئینجا نه‌ك هه‌ر ته‌ماشاى زستانیان وه‌كو هه‌لێك ده‌كرد بۆ نزیك بوونه‌وه له خوا، به‌ڵكو هه‌موو ته‌مه‌نیان وه‌كو یه‌كێك له شه‌وگاره‌كانى زستان ته‌ماشا ده‌كرد، كه هه‌رچه‌ند درێژ بێت پاش چه‌ند ساتێكى كه‌م گزنگى سپێده ده‌یرِه‌وێنێته‌وه، یان وه‌كو رِۆژێك ته‌ماشایان ده‌كرد كه هه‌رچه‌ند درێژ بێت له‌كۆتاییدا هه‌ر خۆرى تێدا ئاوا ده‌بێت.\nبۆیه با ئێمه‌ش ئه‌وه‌مان له‌یاد نه‌چێت كه زستان، به‌هارى رِاسته‌قینه‌ى موسوڵمانانه، ده‌توانین له رِۆژى كورت و شه‌وى درێژى سوود وه‌ربگرین، هه‌روه‌ها پابه‌ند بین به‌و وێردانه‌ى كه له كاتى باو باران و هه‌وره‌تریشقه پێویسته بوترێن، جگه له‌مانه‌ش هه‌وڵى شاره‌زابوون بده‌ین له‌و حوكمه شه‌رعیانه‌ى كه په‌یوه‌ندیان به‌و وه‌رزه‌وه هه‌یه وه‌كو كۆكردنه‌وه‌ى نوێژه‌كان به جه‌ماعه‌ت له‌مزگه‌وتدا به‌هۆى باران و سه‌رما ێۆله، وه‌كو نوێژى نیوه‌رِۆ و عه‌سر، یان مه‌غریب و عیشا، هه‌روه‌ها شاره‌زابوون له‌حوكمى ده‌م هه‌ڵپێكان به‌هۆى سه‌رما و، ته‌یه‌مووم كردن به‌هۆى سه‌رما و ده‌ستنه‌كه‌وتنى ئاوى گه‌رم و حوكمى مه‌سحكردن له‌سه‌ر (خُف) و گۆره‌وى، یان حوكمى نوێژكردن رِوو له ئاگر و، زۆرباسى تر كه په‌یوه‌ندیدارن به‌م وه‌رزى سه‌رما و زستانه‌وه، كه له كتێبى زانایاندا-له‌كۆن و نوێ- به شیكراوه‌یى خراونه‌ته رِوو.


ناردنی نەوید محەممەدی بۆ مەرەخەسی لە زیندان - كۆمه‌ڵه‌ی مافی مرۆڤی کوردستان\nدووشەممە 29ی خەرمانانی2721ی کوردی، زیندانی سیاسی خەڵکی پیرانشاز نەوید محەممەدی بۆ مەرەخەسی ڕەوانە کرا.\nبە پێی هەواڵی کۆمەڵەی مافی مرۆڤی کوردستان، نەوید محەممەدی کە ماوەی زیندانییەکەی لە زیندانی حکوومەتی ئێران لە نەغەدە تێپەڕ دەکات لە زیندانەوە ڕەوانەی مەرەخەسی کرا.\nنەوید محەممەدی لە ناوتڕاستەکانی گوڵانی 2720ی کوردێ، هاوکات لە گەڵ خالد محەممەدی خزمی خۆی، لە لایەن هێزە ئەمنییەکانی کۆماری ئیسلامی ئێران لە پیرانشار دەستبەسەر و پاشان بۆ گرتووخانەی ئەمنییەتی کۆماری ئیسلامی ئێران لە پیرانشار دەستبەسەر و پاشان بۆ گرتووخانەی ئەمنییەتی ئیدارەی ئیتلاعات لە نەغەدە ڕاگوازرا.\nناوبراو پاش تێپەڕاندنی خولی لێپرسینەوە بە دانانی بارمتە تا کۆتایی پڕۆسەی لێکۆڵینەوە بە شێوەی کاتی ئازاد و دواتر لە ڕێکەوتی 14ی گەلاوێژی 2720ی کوردی، بە تۆمەتی سیخوڕی بۆ دەوڵەتانی نەیاری کۆماری ئیسلامی ئێران لە لقی 102ی دادگای سزاکان، بە 7 ساڵ زیندانی تەعزیری مەحکووم کرا.\nحوکمی زیندانی نەوید محەممەدی و خالید محەممەدی لە دادگای پێداچوونەوەی حکوومەتی ئێران وەکوو خۆی پشتڕاست و ناوبراوان بۆ تێپەڕاندنی خولی زیندانیێەکان بۆ زیندانی ناوەندی ئەم حکوومەتە لە نەغەدە ڕاگوازران.\nنەوید محەممەدی هەواڵنێری پێشووی دەنگ و ڕەنگی کۆماری ئیسلامی ئێران بووە.\nنەوید محەممەدی لە ناوەڕاستەکانی گوڵانی 2720ی کوردی، هاوکات لە گەڵ خالد محەممەدی خزمی خۆی، لە لایەن هێزە ئەمنییەکانی کۆماری ئیسلامی ئێران لە پیرانشار دەستبەسەر و پاشان بۆ گرتووخانەی ئەمنییەتی کۆماری ئیسلامی ئێران لە پیرانشار دەستبەسەر و پاشان بۆ گرتووخانەی ئەمنییەتی ئیدارەی ئیتلاعات لە نەغەدە ڕاگوازرا.\n← Previous سەعید تابناک بۆ کێشانی حوکمەکەی خۆی ڕادەستی زیندان کرد\nزیندانێکی سیاسی بە کەلەپچەی ئەلکترۆنی لە زیندان ئازادکرا Next →\nهاووڵاتیک لە شاری سنە خۆی کوشتوە و تەرمی گەنجێکیش لە مەریوان دۆزراوەتەوە\nكوشتنی راسته‌وخۆ و ناراسته‌وخۆ/ بێكاری و برسیه‌تی هه‌ناسه‌ی به خه‌ڵكی رۆژهه‌ڵاتی كوردستان هەڵچنیوه


إِنَّ الَّذِينَ جَاءُوا بِالْإِفْكِ عُصْبَةٌ مِّنكُمْ ۚ لَا تَحْسَبُوهُ شَرًّا لَّكُم ۖ بَلْ هُوَ خَيْرٌ لَّكُمْ ۚ لِكُلِّ امْرِئٍ مِّنْهُم مَّا اكْتَسَبَ مِنَ الْإِثْمِ ۚ وَالَّذِي تَوَلَّىٰ كِبْرَهُ مِنْهُمْ لَهُ عَذَابٌ عَظِيمٌ (11) لَّوْلَا إِذْ سَمِعْتُمُوهُ ظَنَّ الْمُؤْمِنُونَ وَالْمُؤْمِنَاتُ بِأَنفُسِهِمْ خَيْرًا وَقَالُوا هَٰذَا إِفْكٌ مُّبِينٌ (12) لَّوْلَا جَاءُوا عَلَيْهِ بِأَرْبَعَةِ شُهَدَاءَ ۚ فَإِذْ لَمْ يَأْتُوا بِالشُّهَدَاءِ فَأُولَٰئِكَ عِندَ اللَّهِ هُمُ الْكَاذِبُونَ (13) وَلَوْلَا فَضْلُ اللَّهِ عَلَيْكُمْ وَرَحْمَتُهُ فِي الدُّنْيَا وَالْآخِرَةِ لَمَسَّكُمْ فِي مَا أَفَضْتُمْ فِيهِ عَذَابٌ عَظِيمٌ (14) إِذْ تَلَقَّوْنَهُ بِأَلْسِنَتِكُمْ وَتَقُولُونَ بِأَفْوَاهِكُم مَّا لَيْسَ لَكُم بِهِ عِلْمٌ وَتَحْسَبُونَهُ هَيِّنًا وَهُوَ عِندَ اللَّهِ عَظِيمٌ (15) وَلَوْلَا إِذْ سَمِعْتُمُوهُ قُلْتُم مَّا يَكُونُ لَنَا أَن نَّتَكَلَّمَ بِهَٰذَا سُبْحَانَكَ هَٰذَا بُهْتَانٌ عَظِيمٌ (16) يَعِظُكُمُ اللَّهُ أَن تَعُودُوا لِمِثْلِهِ أَبَدًا إِن كُنتُم مُّؤْمِنِينَ (17) وَيُبَيِّنُ اللَّهُ لَكُمُ الْآيَاتِ ۚ وَاللَّهُ عَلِيمٌ حَكِيمٌ (18) إِنَّ الَّذِينَ يُحِبُّونَ أَن تَشِيعَ الْفَاحِشَةُ فِي الَّذِينَ آمَنُوا لَهُمْ عَذَابٌ أَلِيمٌ فِي الدُّنْيَا وَالْآخِرَةِ ۚ وَاللَّهُ يَعْلَمُ وَأَنتُمْ لَا تَعْلَمُونَ (19) وَلَوْلَا فَضْلُ اللَّهِ عَلَيْكُمْ وَرَحْمَتُهُ وَأَنَّ اللَّهَ رَءُوفٌ رَّحِيمٌ (20)\nالصفحة Page 351\n(11) (لێره‌وه قورئان ده‌رباره‌ی ئه‌و بوختانه ده‌دوێت که بۆ حه‌زره‌تی عائیشه له لایه‌ن دوو ڕووه‌کانه‌وه هه‌ڵبه‌سترا، هه‌ندێك له ئیماندارانیش بێ لێکدانه‌وه‌و تێفکران ده‌یانوته‌وه). بێگومان ئه‌وانه‌ی بوختانه‌که‌یان هه‌ڵبه‌ست ده‌سته‌یه‌ك بوون له خۆتان (یاخود وا خۆیان نیشان ده‌دا که له خۆتانن) وامه‌زانن که ئه‌و بوختانه شه‌ڕو خراپ بوو بۆتان، به‌ڵکو خێر بوو بۆتان (تا ئیمانداران له دووڕووه‌کان جیا بێته‌وه، ئیماندارانی دڵپاك وریا ببنه‌وه)، بێگومان تاوانی هه‌رکه‌س له‌و بوختانچیانه له گه‌ردنی خۆیدایه‌تی، ئه‌و که‌سه‌ش سه‌رۆك و گه‌وره‌و هه‌ڵبه‌ستی بوختانه‌که‌یه، سزایه‌کی سه‌خت و گه‌وره بۆی ئاماده‌یه.\n(12) ده‌بوا هه‌ر که ئه‌و بوختانه‌تان بیست ئیمانداران له پیاوان و له ئافره‌تان گومانی چاکیان به خۆیان ببوایه‌و دڵنیا بوونایه له پاکی خۆیان و بیانوتایه ئه‌مه بوختانێکی ئاشکرایه‌و (کاری ناڕه‌وای وا له دایکی موسوڵمانان و له هاوه‌ڵانی پێغه‌مبه‌ر صلی الله علیه وسلم ناوه‌شێته‌وه).\n(13) ده‌بوا بوختانچیه‌کان چوار شایه‌تیان بۆ سه‌لماندنی بوختانه‌که‌یان بهێنایه، کاتێك چوار شایه‌تیان نه هێنا، ئه‌وه ئیتر دیاره ئه‌وانه لای خوایش له ڕیزی درۆزنه‌کاندان.\n(14) خۆ ئه‌گه‌ر فه‌زڵ و به‌زه‌یی خواو به‌خشنده‌ییه‌که‌ی نه‌بوایه له سه‌رتان له دنیاو قیامه‌تتدا، به‌هۆی ئه‌و تاوانه‌تانه‌وه سزایه‌کی زۆر گه‌وره‌و سه‌ختتان تووش ده‌بوو، به‌هۆی ڕۆچوونتان له‌و ده‌نگ و باسه‌دا.\n(15) ئه‌وه بۆ هه‌ر ده‌ماو ده‌م قسه له زمانی یه‌کتر وه‌رده‌گرن (بێ لێکدانه‌وه)، کاتێك به زارتان شتێك ده‌ڵێن که هیچ ئاگاییتان ده‌رباره‌ی نیه، ئێوه واده‌زانن ئه‌و بوختانه شتێکی ساده‌و ئاسانه؟ له کاتێکدا ئه‌وه لای خوا زۆر گه‌وره‌و ناقۆڵایه.\n(16) ده‌بوا کاتێك گوێتان له‌و بوختانه بوو، بتانوتایه: ئێمه بۆمان نی یه قسه‌ی وا بکه‌ین، پاکی و بێگه‌ردی بۆ خوا، ئاخر ئه‌مه بوختانێکی زۆر گه‌وره‌و ناقۆڵایه (که‌ی ئه‌وه له دایکی ئیمانداران ده‌وه‌شێته‌وه).\n(17) خوا ئامۆژگاریتان ده‌کات که نه‌که‌ن هه‌رگیز شتی ئاوا دووباره بکه‌نه‌وه ئه‌گه‌ر ئێوه ئیماندارن.\n(18) خوا ئایه‌ت و فه‌رمان و ڕێنمووییه‌کانی ڕوون ده‌کاته‌وه بۆتان (تایه‌کتر له‌که‌دار نه‌که‌ن)، بێگومان خوا زاناو دانایه.\n(19) به ڕاستی ئه‌وانه‌ی حه‌ز ده‌که‌ن زیناو تاوان له ناو ئه‌وانه‌دا باوه‌ڕیان هێناوه بڵاوبێته‌وه، سزای پڕ ئێش و ئازار له‌م جیهان و له‌و جیهان بۆیان ئاماده‌یه‌و خوا خۆی چاك ده‌زانێت (سه‌ره‌نجامی زیناو شه‌ڕواڵپیسی به‌ره‌و کوێ ده‌چێت) ئێوه نایزانن.\n(20) ئه‌گه‌ر فه‌زڵ و میهره‌بانی خوایی نه‌بوایه له‌سه‌رتان (به‌و تۆمه‌ت و بوختانه‌ی که هه‌ڵبه‌سترا بۆ دایکی ئیمانداران)، تووشی به‌ڵایه‌کی سه‌خت ده‌بوون، به‌ڵام دڵنیابن که به ڕاستی خوا به سۆزو میهره‌بانه (زوو تۆڵه ناسێنێت).


هەڤاڵ ئەبو بەکر سەبارەت بە مەسەلەی پـۆستی پارێزگاری سلێمانی دەدوێت\nهه‌ڤاڵ ئه‌بوبه‌كر سه‌رۆكی ئه‌نجومه‌نی پارێزگای سلێمانی ڕایده‌گه‌یه‌نێت هەتا ئێستا تاكه كاندیدی بزوتنه‌وه‌ی گۆڕان بۆ پۆستی پارێزگای سلێمانی به ته‌نها خۆیه‌تی.\nبه‌پێی ڕێكه‌وتنی نێوان هه‌ردوو لیستی یه‌كێتی نیشتمانی كوردستان و بزوتنه‌وه‌ی گۆڕان كه خاوه‌نی زۆرینه‌ی كورسیه‌كانی ئه‌نجومه‌نی پارێزگاکەن، پـۆستی پارێزگاری سلێمانی دوو ساڵ به دوو ساڵ له نێوان ئه‌و دو لیسته به‌ڕێوه‌ده‌چێت، به پـێی ڕێكه‌وتنه‌كه‌ش له ٢٠-٨-٢٠١٦ كۆتایی به دوو ساڵی یه‌كێتی دێت و سه‌ره‌تای ئه‌م هه‌فته‌یه‌ش دکتۆر ئاسۆ فه‌ره‌یدوون پارێزگاری سلێمانی له ڕاگه‌یه‌ندراوێكی ڕۆژنامه‌وانیدا ڕایگه‌یاند پابه‌نده به‌و ڕێكه‌وتنه و له٢٠ی مانگ ده‌ستبه‌رداری پۆسته‌كه‌ی ده‌بێت.\nد.هه‌ڤاڵ ئه‌بوبه‌كر له باره‌ی ئاماده‌یی خۆی بۆ وه‌رگرتنی پۆستی پارێزگاری سلێمانی به ده‌نگی ئه‌مریكای ڕاگه‌یاند:پابه‌ندم به‌و ڕێكه‌وتنه‌ی كراوه وه به‌و ده‌نگنه‌ی ده‌نگده‌رانم پێیان به‌خشیوم بۆ پۆستی پارێزگاری سلێمانی.\nد.هه‌ڤاڵ ئه‌بوبه‌كر سه‌رۆكی ئێستای ئه‌نجومه‌نی پارێزگای سلێمانی ڕه‌تی كرده‌وه بزوتنه‌وه‌ی گۆڕان هیچ كاندیدێكی دیكه‌ی جگه له‌و هه‌بێت و وتیشی تا ئه‌م ساته هه‌ر ئه‌و كاندیده‌ی هه‌یه گۆڕان كه له ڕێكه‌وتنه‌كه‌دا هاتووه.\nپێشتر هه‌فته‌نامه‌ی ئاوێنه بڵاوی كرده‌وه دکتۆر سه‌ردار جێگری ئێستای پارێزگاری سلێمانی كه كاندیدی گۆڕانه هه‌وڵی ئه‌وه ده‌دات به وه‌كاله‌ت پۆستی پارێزگار وه‌ربگرێت،له‌باره‌ی ئه‌و هه‌وڵه‌ی جێگری پارێزگاری سلێمانی دکتۆر هه‌ڤاڵ ئه‌بوبه‌كر وتی چ من وه‌ک سه‌رۆكی ئه‌نجومه‌نی پارێزگا چ وه‌كو پاڵێوراو بۆ پۆستی پارێزگاری سلێمانی جگه له‌و ڕێكه‌وتنه‌ی هه‌مانه هیچی ترم نه‌بیستووه، هه‌ر شتێكی تریش ببێت ئه‌وه بڕیاری سیاسیه و پێویسته بزوتنه‌وه‌ی گۆڕان له به‌رژه‌وه‌ندی خه‌ڵک و ده‌نگده‌ره‌كانی بیدات\nله وه‌ڵامی پرسیارێكی ده‌نگی ئه‌مریكا له هه‌ڤاڵ ئه‌بوبه‌كر له ئه‌گه‌ری بڕیاردانی بزوتنه‌وه‌ی گۆڕان بۆ وه‌رنه‌گرتنی پـۆستی پارێزگاری سلێمانی له‌لایه‌ن ئه‌وه‌وه هه‌ڵوێستی چی ده‌بێت؟ دکتۆر هه‌ڤاڵ ئه‌بوبه‌كر وتی ئه‌و كاته ده‌بێت منیش و بزوتنه‌وه‌ی گۆڕانیش به‌ڵگه‌یه‌كی وامان پێبێت كه دڵی ده‌نگده‌رانی گۆڕان ئاو بداته‌وه كه وه‌رنه‌گرتنی ئه‌و پۆسته له‌به‌رژه‌وه‌ندیانه،به‌لئم تا ئێستا هیچ بابتێكی له‌و جۆره نه‌هاتۆته پێشه‌وه.\nد.هه‌ڤاڵ ئه‌بوبه‌كر وتیشی به دڵنیایه‌وه پابه‌ند ده‌بم به وه‌رنه‌گرتنی پۆستی پارێزگاری سلێمانی ئه‌گه‌ر بزوتنه‌وه‌ی گۆڕان بڕیاری دا ئه‌و پۆسته وه‌رنه‌گرم.\nبه‌پێی یاسا پێویسته پاش ده‌نگدان و په‌سه‌ندكردنی پۆستی پارێزگار له ناو ئه‌نجومه‌ندا سه‌رۆكی هه‌رێمی كوردستانیش واژو له‌سه‌ر ده‌ست به‌كار بوونی بكات. له‌وه‌ڵامی پرسیارێكی تری ده‌نگی ئه‌مەریكا به‌وه‌ی ئه‌گه‌ر به‌هۆی گرژییه سیاسیه‌كانی نێوان گۆڕان و پارتی دیموكراتی كوردستان مه‌سعود بارزانی واژوی نه‌كرد بۆ وه‌رگرتنی پۆستی پارێزگار؟ دکتۆر هه‌ڤاڵ ئه‌بوبه‌كر سه‌رۆكی ئه‌نجومه‌نی پارێزگاری سلێمانی وتی:ئه‌و بابه‌تانه‌م جێهێشتووه بۆ بزوتنه‌وه‌ی گۆڕان و من ئه‌وانم ده‌ست كراوه كردووه، بزوتنه‌وه‌ی گۆڕان هه‌ر بڕیارێك بدات پابه‌ند ده‌بم پێوه‌ی.\nدکتۆر هه‌ڤاڵ ئه‌بوبه‌كر وه‌ڵامی ئه‌و پرسیاره‌شی دایه‌وه ئایا سه‌رۆكی په‌رله‌مان ده‌توانێت له‌بری سه‌رۆكی هه‌رێمی كوردستان واژو بۆ ده‌ستبه‌كاربونی پارێزگاری سلێمانی بكات یان نا؟\nوتووێژ لەگەڵ هەڤاڵ ئەبو بەکر


قوباد تاڵه‌بانی ژماره‌یه‌ك بڕیارێكی گرنگی له به‌رژه‌وه‌ندی هاولاتیانی ئه‌م قه‌زایه ده‌ركرد\n8/10/2018 6:01:28 PM 198 جار خوێندراوه‌ته‌وه\nجێگری سه‌رۆكی حكومه‌ت ژماره‌یه‌ك بڕیار بۆ قه‌زای سه‌یدسادق ده‌رده‌كات و قائیمقامی ئه‌و قه‌زایه‌ش وورده‌كاری بریاره‌كان ڕونده‌كاته‌وه ورایده‌گه‌یه‌نێت ئه‌وهه‌نگاوانه‌ش خزمه‌ت به‌قه‌زاكه ده‌گه‌یه‌نێت.\nدیاری ڕه‌فیق قائیمقامی قه‌زای سه‌یدسادق له‌لێدوانێكدا سه‌ردانی به‌ڕێز قوباد تاڵه‌بانی جێگری سه‌رۆكی حكومه‌تی هه‌رێمان كردووه بۆ ئه‌وه‌ی پێداویستی و كه‌موكورتیه‌كانی شاره‌كه‌ی پێ ڕابگه‌یه‌نین و هاوكارمان بێت له‌خزمه‌تی شاره‌كه‌دا.\nئاشكراشیكرد جێگری سه‌رۆكی حكومه‌ت پشتیوانی خۆی بۆ خزمه‌تی زیاتری قه‌زای سه‌یدسادق دووپاتكردۆته‌وه و هاوكات سوپاسی خه‌ڵك و وه‌رزشكارانی شاره‌كه‌ی كردوه و به‌ڵێنی هاوكاری جدی دا له‌بواری وه‌رزشدا و وه‌ك چۆن پێشتر هاوكایان بووه.\nئاماژه‌ی به‌وه‌شكرد كه قوباد تاڵه‌بانی بڕیاریدا به خه‌رجكردنی بـڕی"١٢٠" ملیۆن دینار بۆ ته‌واوكردنی ئاوه‌رۆ ته‌واونه‌كراوه‌كانی قه‌زاكه و به‌دابینكردنی ئامێر بۆ شاره‌وانی سیدسادق .\nقائیمقامی قه‌زای سه‌یدسادق ئه‌وشیخسته‌ڕوو كه قوباد تاڵه‌بانی بریاریشدا به‌نۆژه‌نكردنه‌وه شه‌قامی دوسایدی شێخان و به‌شی یاسای ئه‌نجومه‌نی وه‌زیرانی راسپارد په‌له‌بكه‌ن له‌ناردنی بڕیاری تۆماركردنی خانووه بێ تاپۆكان ئه‌وانه‌ی كه كێشه‌و گرفتی نه‌خشه‌یان نییه.\nهاوكات راشیگه‌یاند كه جێگری سه‌رۆكی حكومه‌ت بڕیاریداوه به‌پێی ئه‌وله‌ویه‌ت له‌داهاتوودا هه‌م پڕۆژه راگیــراوه‌كان هه‌م پــرۆژه‌ی پێداویستی بۆشاره‌كه جێبه‌جێبكات .


رامان - بڕگەی یەکەم: ژیئۆپۆلێتیکی کوردستان و ماڤی دیاری کردنی چارەنووس بە میوانداری کاک حوسێن مەدەنی کارناسی ژیئۆپۆلێتیک بڕگەی دووهەم نافەرمانی مەدەنی، خەباتێکی جیاواز لە فەزای مەجازی و بڕگەی سێهەم:پێوەندییە نوێیەکان وبیرو ڕای گشتی\nرامان - :پرسی وتووێژ لە نێوان بزووتنەوەی کورد و حکوومەتی ئـێران بڕگەی دووھەم:فەزای مەجازی و دەسەڵاتی چوارەم بڕگەی سێھەم :نافەرمانی مەدەنی و کێشەکانی خەباتی مەدەنی میوانانی بەرنامە کاک کەماڵ کەریمی و کاک عەلی رەزا رەحیمی 19 / 1 / 2017 رامان - میوانانی بەرنامە : د،ئاسۆ حەسەن زادە و کاک عارف نادری 5 / 1 / 2017 رامان - بڕگەی یەکەم: بەشی یەکەمی خەباتی چەکداری بە بەشداری د. ئاسۆ حەسەن زادە بڕگەی دووهەم: نافەرمانی مەدەنی و لە ژێر پێی نانی یاساکانی دەسەلات بڕگەی سێهەم: دوو بۆچوونی گرنگ لە سەر فەزای مەجازی بە بەشداری کاک ناسرباباخانی 15 / 12 / 2016 ڕامان - بڕگەی یەکەم: پێناسەی دوو چەمکی قەوم و نەتەوە بڕگەی دووهەم: نافەرمانی مەدەنی لە رۆژهەڵاتی کوردستان بڕگەی سێهەم: فەزای مەجازی، راپۆرت میوانانی بەرنامە : کاک د. ئاسۆ حەسەن زادە و کاک سمایل شەرەفی 1 / 12 / 2016 رامان - بڕگەی یەکەم: پرسی سەربەخۆیی و بڕگەی دووهەم: زەمینە و بەستەری نافەرمانی مەدەنی لە رۆژهەڵاتی کوردستان بڕگەی سێهەم:وتارێک لە سەر فەزای مەجازی میوانانی بەرنامە : د.ئاسۆ حەسەن زادە و کاک مەنسوور مرەوتی 24 / 11 / 2016